ΟΛΑ ΤΑ ΥΛΙΚΑ ΚΑΤΑΓΡΑΦΗΚΑΝ ΑΠΟ ΑΣΤΥΝΟΜΙΑ, ΜΜΕ Ή ΑΝΑΡΤΗΘΗΚΑΝ ΣΤΟ ΔΙΑΔΙΚΤΥΟ.
ΣΥΓΓΕΝΕΙΣ ΚΑΙ ΦΙΛΟΙ ΤΗΣ ΣΑΝΑΝ ΠΑΡΕΙΧΑΝ ΒΙΝΤΕΟ ΚΑΙ ΜΗΝΥΜΑΤΑ.
Μπέλα, έλα δω.
Γεια σας!
Είμαι η Σανάν Γουάτς.
Ζω στο Φρέντρικ του Κολοράντο.
Πες "γεια", ΣιΣι. Πες "γεια", Μπελς.
Γεια, Μπελς!
Όχι, "γεια" να πεις.
Γεια.
Και…
μην ξεχάσουμε και τον Ντίτερ. Να τος!
-Δεν θα το κάνει ο μπαμπάς αν πέφτετε. -Μπαμπά!
Όταν παντρεύτηκα τον Κρις,
μετακομίσαμε εδώ γιατί ερωτευτήκαμε το μέρος.
Είναι πανέμορφο το Κολοράντο.
Φτιάξαμε τη ζωή μας εδώ.
Ο Κρις βρήκε μια καταπληκτική δουλειά.
Τον σέβονται, πολύ σημαντικό
για οποιαδήποτε δουλειά,
και είμαστε πανευτυχείς.
Φτιάχνω ιταλικά μπισκότα σήμερα.
Προσέχω, γιατί η ΣιΣι είναι αλλεργική στα πάντα,
όπως στα μπισκότα με φιστίκια ή καρύδια.
Αυτός εδώ ο τύπος, όμως, θα πλύνει όλα τα σκεύη.
Εγώ είμαι αυτός.
Προτιμώ να ψήνω κι εκείνος να πλένει.
-Εγώ τρώω αργότερα. -Τα βλέπετε;
Καλό!
Μετά θα πούμε το σύνθημα των Στίλερς με τη ΣιΣι και την Μπέλα.
Το λατρεύουν.
Πείτε "Πάμε, Στίλερς".
Πάμε, παιδιά.
Τα λέμε σύντομα. Γεια.
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
13 ΑΥΓΟΥΣΤΟΥ
ΚΛΗΣΗ ΝΙΚΟΛ ΑΤΚΙΝΣΟΝ… 1 ΑΝΑΠΑΝΤΗΤΗ ΚΛΗΣΗ
2 ΑΝΑΠΑΝΤΗΤΕΣ ΚΛΗΣΕΙΣ
8:55 Π.Μ. ΗΘΕΛΑ ΝΑ ΔΩ ΑΝ ΕΙΣΑΙ ΚΑΛΑ.
9:21 Π.Μ. ΠΕΣ ΜΟΥ ΠΩΣ ΘΑ ΠΑΕΙ ΤΟ ΡΑΝΤΕΒΟΥ ΣΟΥ.
11:46 Π.Μ. ΑΝΗΣΥΧΩ ΠΟΛΥ. ΕΡΧΟΜΑΙ ΑΠ' ΤΟ ΣΠΙΤΙ ΣΟΥ.
Είμαι η Νικόλ και τηλεφωνώ γιατί ανησυχώ για μια φίλη μου.
Την άφησα στο σπίτι της χθες βράδυ στις δύο
και δεν έχω καταφέρει να επικοινωνήσω σήμερα.
Το αμάξι της είναι στο σπίτι της, μα δεν ανοίγει, δεν σηκώνει το κινητό.
Δεν απαντά σε μηνύματα.
Έχουν δύο κορούλες, τριών και τεσσάρων.
Δεν βλέπω καμία κίνηση στο σπίτι.
-Το όνομά της; -Σανάν Γουάτς.
Καλώς, θα στείλουμε έναν αστυνομικό το συντομότερο δυνατό.
Θα σας συμβούλευα να μην επιχειρήσετε να εισέλθετε στην κατοικία ή κάτι τέτοιο.
-Πώς είστε; -Γεια.
-Είσαι η Νικόλ; -Ναι.
Τι συμβαίνει;
Με τη φίλη μου λείπαμε σε επαγγελματικό ταξίδι το Σαββατοκύριακο.
-Μάλιστα. -Την έφερα σπίτι στις δύο το πρωί.
Ήταν πολύ ταραγμένη όλο το διήμερο, συνεχώς την πιέζαμε να φάει και να πιει.
Σανάν, είσαι μέσα;
Είχε ραντεβού σε γιατρό σήμερα στις 9:00 π.μ. και δεν πήγε.
-Δεν απαντά στο κινητό, ο σύζυγος έρχεται. -Ναι.
Δεν μπορείτε να μπείτε χωρίς ίχνη…
Ναι, χρειάζομαι περισσότερα, εκτός αν πάρω την άδειά του.
Ίσως τους πήραν οι παππούδες. Πολλά μπορεί να συμβαίνουν.
Να ξέχασε το κινητό, να ξεφόρτισε.
Πώς είστε; Είδατε τους γείτονες σήμερα;
Όχι; Καλώς.
Γιατί; Τι τρέχει;
Απλώς την ψάχνουμε. Δεν ένιωθε και τόσο καλά.
Απλώς ανησυχούν.
Έχουν κάποιον κωδικό, Σάντι, που ανοίγει το γκαράζ απ' έξω;
Ποιος είναι;
Οι γονείς της είναι.
Φρανκ, ο κωδικός για το γκαράζ;
Της Σανάν. Πήγε η αστυνομία.
Εγώ δεν μπορώ να εισέλθω, αλλά αν…
επιτρέψουν σ' εσένα… Εγώ θέλω άδεια απ' τον ιδιοκτήτη.
Τι συμβαίνει;
Εντάξει. Αυτός είναι ο ιδιοκτήτης.
Εμένα μου είπε πως η Σανάν ήταν σε μια φίλη της.
-Ξέρουμε σε ποια; -Σε ποια;
Ή κάποιο τηλέφωνο;
Δεν είπε.
Σανάν, είσαι μέσα;
Αστυνομία! Αν είναι κάποιος μέσα, μιλήστε!
-Νίκι. -Σ' ακούω, λέγε.
-Μείνε στη γραμμή. -Κάνουμε στην άκρη.
-Σκοτ, τι κάνεις; -Τι λέει;
Αυτό είναι το μόνο όχημά της;
-Μόνο αυτό, ναι. -Δικό της; Εντάξει.
Μπορούμε να μπούμε;
Αυτός ναι.
Απ' αυτόν εξαρτάται. Σπίτι του είναι.
Νίκι, έχεις άδεια να μπεις στο σπίτι της κόρης μου.
Να μπω, Κρις;
-Εντάξει. -Ωραία.
Μπορείτε να μπείτε.
Εντάξει.
Ελέγχω το σπίτι με συναίνεση.
Δεν είναι επάνω;
Βεβαιώνομαι πως δεν έχει λιποθυμήσει. Είναι διαβητική;
-Όχι, αν της πέσει το ζάχαρο… -Θα ρωτήσω.
Οι γονείς της είναι εκτός πολιτείας;
Μακριά, στη Βόρεια Καρολίνα.
Ναι, οπότε δεν παίζει αυτό.
Λείπουν οι κουβέρτες των κοριτσιών.
Δεν πάνε πουθενά χωρίς τις κουβέρτες.
Μάλιστα.
Δεν λείπει τίποτα άλλο; Μόνο πράγματα για μια κοντινή μετακίνηση;
-Το κινητό της. -Είναι εδώ το κινητό της; Είναι εδώ.
-Εργάζεται; -Απ' το σπίτι.
-Απ' το σπίτι; -Το κινητό είναι καίριο.
Μόλις ανοίξει, θα χτυπά σαν τρελό.
-Σίγουρα. -Έτσι είπε ο Κρις.
-Κι είναι κλειστό; -Ναι.
Είναι 131, 18, 19.
7:40 Π.Μ. ΑΝ ΠΑΣ ΠΟΥΘΕΝΑ ΜΕ ΤΑ ΠΑΙΔΙΑ, ΠΕΣ ΜΟΥ ΠΟΥ, ΣΕ ΠΑΡΑΚΑΛΩ!
Θα γίνει χαμός τώρα.
11:42 Π.Μ. ΚΟΡΙΤΣΙ ΜΟΥ, ΕΙΣΑΙ ΚΑΛΑ; ΔΩΣΕ ΕΝΑ ΣΗΜΕΙΟ ΖΩΗΣ.
12:00 Μ.Μ. ΘΑ ΜΟΥ ΤΗΛΕΦΩΝΗΣΕΙΣ;
1:19 Μ.Μ. ΕΡΧΟΜΑΙ. ΜΑΚΑΡΙ ΝΑ ΕΙΣΑΙ ΕΚΕΙ.
-Τι δουλειά κάνει; -Δουλεύει στην εταιρεία πωλήσεων Thrive.
1:19 Μ.Μ. ΠΟΥ ΕΙΣΑΙ;
-Η τσάντα της; -Ναι. Τα φάρμακα είναι εδώ; Παίρνει κάτι…
Εδώ είναι τα φάρμακά της.
Και το τροχόσπιτο;
ΠΑΓΚΟΣΜΙΑ ΗΜΕΡΑ ΛΥΚΟΥ
Γεια σας.
Θα περιμένω να μπουν μερικά άτομα ακόμη…
και θα ήθελα να σας πω λίγα λόγια για την ιστορία μου.
Για πολύ καιρό ένιωθα πολύ ανασφαλής.
Ήμουν παντρεμένη, πέρασα ένα πραγματικά απαίσιο διαζύγιο,
κι εκείνη η σχέση με εξάντλησε συναισθηματικά.
Έχασα την αυτοπεποίθησή μου, τα πάντα.
Κυριολεκτικά, μου πήρε τα πάντα.
Μα δεν το βάζω κάτω.
Ήθελα να αγοράσω ένα σπίτι.
Δεν έχουμε χρήματα. Δουλέψαμε σκληρά για ό,τι αποκτήσαμε.
Οπότε κι εγώ δούλεψα πάρα πολύ σκληρά.
Και ήμουν 25 ετών όταν έχτισα το πρώτο μου σπίτι.
Κι αυτό ήταν το μεγαλύτερο επίτευγμα της ζωής μου,
διότι το κατάφερα μόνη μου.
Τα κατάφερα γιατί σκοτώθηκα στη δουλειά!
Δέκα χρόνια πριν, από εκεί που ήμουν τρομερά δραστήρια και πανευτυχής,
άρχισα να χάνω πολλά μαλλιά.
Ένιωθα σαν να είχα γρίπη διαρκώς.
Ένιωθα απαίσια.
Ώσπου διαγνώστηκα με λύκο, ένα αυτοάνοσο νόσημα.
Πέρασα μια από τις πιο σκοτεινές περιόδους της ζωής μου και μετά γνώρισα τον Κρις.
Δεν θα μπορούσα να ζητήσω καλύτερο άντρα.
Μήπως λιποθυμά ή παθαίνει κρίσεις;
Όχι, βασικά… Πριν από πάρα πολύ καιρό.
Έπαθε τροχαίο και πιστεύουν πως φταίει αυτό.
Παίρνει Imitrex για τις ημικρανίες, όμως.
Τον τελευταίο μήνα πήρε περισσότερα από ποτέ,
επειδή είχε υγρασία στη Β. Καρολίνα.
Έμεινε έξι εβδομάδες εκεί, και γυρίσαμε…
τη Δευτέρα ή την Τρίτη, και Παρασκευή πρωί πετούσε για Αριζόνα.
Και γύρισε χθες βράδυ.
Κατά τις 2:00 π.μ. Είχε καθυστέρηση. Έφυγε 11:00 κι ήρθε 2:00.
Καλώς.
Εγώ έφυγα για τη δουλειά στις 5:15-5:30.
-Τι δουλειά κάνεις; -Στην πετρελαϊκή Anadarko.
-Σε τι θέση; -Τηλεφωνικό κέντρο.
Η βέρα της είναι εδώ;
Ήταν στο κομοδίνο απ' τη μεριά της.
Δεν υπήρχε κάποιο σημείωμα δίπλα στη βέρα;
Όχι.
Δεν έψαχνα να κάνω σχέση και ξαφνικά, δέχομαι ένα αίτημα φιλίας.
Είπα "Δεν βαριέσαι; Σιγά μη βρεθούμε. Ένας φίλος στο Facebook, όπως τόσοι".
Μα το θέμα είναι ότι κάποια στιγμή συναντιέσαι.
Όταν γνώρισα τον Κρις, τον απωθούσα.
Του έδινα διέξοδο πραγματικά κάθε μέρα.
Ήρθε στην κολονοσκόπησή μου.
Τον βασάνισα. Τον απέρριψα.
Δεν έφυγε, όμως.
Και δεν έφυγε, γιατί ήταν ο εκλεκτός για μένα.
Είναι ό,τι καλύτερο για εκείνη.
ΦΡΑΝΚ ΡΖΟΥΤΣΕΚ ΠΑΤΕΡΑΣ ΣΑΝΑΝ
Κάνει ο ένας τον άλλο να χαμογελά.
Να σας έχει καλά ο Θεός.
Σας αγαπώ και τους δυο. Είστε πολύ ταιριαστοί.
Μια ζωή έψαχνε ένα καλό παιδί.
Δεν υπάρχει καλύτερος.
Σας αγαπώ, παιδιά.
Και τώρα έχουμε δύο παιδιά.
Ζούμε στο Κολοράντο. Κι είναι ό,τι καλύτερο μου έχει συμβεί ποτέ.
Μην τρως τη Χελώνα!
Έπιασε τη Χελώνα!
Σίγουρα παράξενο.
Δεν ξέρω τι να κάνω.
Να ψάξω με το αμάξι στη συνηθισμένη της διαδρομή;
-Πού πάει συνήθως; -Βασικά…
Απ' τον δρόμο που πάει τα παιδιά στο σχολείο.
Γνωστοί μας που μένουν… Η Κρίστεν μένει προς τα κάτω.
Μόνο αυτές τις διαδρομές μπορώ να σκεφτώ.
-Πάει συχνά στο σπίτι τους; -Όχι ιδιαίτερα, αλλά…
Ο γείτονας εκεί είπε ότι η κάμερά του βλέπει στον δρόμο.
Καταγράφει συνέχεια;
-Ναι. -Γράφει;
-Ναι. Με την παραμικρή κίνηση… -Ωραία, άρα έχει αισθητήρες.
Με την παραμικρή κίνηση.
Περνούν αυτοκίνητα απ' αυτόν τον δρόμο κι απ' αυτόν.
Εδώ είναι ο Κρις στις 5:17.
Συνήθως παρκάρω στο πλάι, για να βάζω τα πράγματα μέσα.
Είναι ευκολότερο, απ' το να κουβαλάω τα εργαλεία.
Αν υπάρχει η παραμικρή κίνηση εκεί έξω, θα την έχω.
-Μάλιστα. -Είχαμε θέμα τις προάλλες,
γιατί άνοιγαν κι έκλεβαν γκαράζ και κάτι τέτοια.
-Και πάρκαρα… -Είσαι παρκαρισμένος εδώ.
Ναι.
Κάποιος προσπάθησε να το διαρρήξει με κατσαβίδι.
-Εκεί πέρα. -Ναι, δεν βλέπω τίποτα.
-Για την υπόλοιπη ημέρα; -Όχι, αυτό ήταν.
Είναι και έγκυος, κύριε.
-Πόσο είναι; -Στις 14-15 εβδομάδες.
ΕΤΣΙ ΤΟ ΕΜΑΘΕ Ο ΚΡΙΣ.
ΟΥΠΣ… ΤΗΝ ΚΑΝΑΜΕ ΠΑΛΙ
"Την κάναμε πάλι".
Ωραίο μπλουζάκι.
-Αλήθεια; -Αλήθεια.
Άψογα.
ΠΕΡΙΜΕΝΟΥΜΕ ΠΑΙΔΙ
Το ροζ σημαίνει…
-Το τεστ είναι. -Ξέρω.
Το ροζ σημαίνει κορίτσι;
Δεν ξέρω.
-Το τεστ είναι μόνο. -Άψογο.
Προφανώς όταν το θέλεις, συμβαίνει.
Μαντέψτε!
Μάντεψε, ΣιΣι!
Η μανούλα έχει ένα μωράκι στην κοιλίτσα.
Κοιλιά. Ένα μωράκι.
-Στης μανούλας, χαζούλα! -Στη δική μου κοιλίτσα είναι.
Ο Κρις θέλει αγόρι. Ελπίζω να είναι αγόρι, θα χαρεί.
Πάμε για το πρώτο υπερηχογράφημα στις τρεις και κάτι, 3:15 μ.μ.
Κι είμαι κάπως αγχωμένη.
Γιατί κάθε φορά σκέφτεσαι "Είναι ένα; Είναι δύο; Είναι τρία;"
Μπέλα, πόσα μωρά έχω στην κοιλιά μου;
Πέντε.
Πολλά μωρά.
Δεν περιγράφεται πόσο ευλογημένη νιώθω.
ΓΕΓΟΝΟΤΑ ΖΩΗΣ
Έλεγαν πως δεν μπορώ να κάνω παιδιά.
Η ΣιΣι είναι, Μπέλα;
Πες "ΣιΣι".
Μα απέκτησα δύο πανέμορφες κορούλες, μικρά τερατάκια, όπως τις λέω.
Σοκαρισμένη δείχνει.
Πες "γεια".
Η ΣιΣι δεν στέκεται λεπτό, κυριολεκτικά.
Η Μπέλα έχει μεγαλώσει αρκετά ώστε να ξέρει τι θέλει στη ζωή.
Θέλει να γίνει…
η Έλσα, όταν μεγαλώσει.
-Ευχαριστώ για τον χρόνο. -Ευχαριστώ πολύ.
-Ελπίζω να προκύψει κάτι. -Ναι.
Μπορώ να… Πήγαινε μίλα του εσύ, να κρατήσω τα στοιχεία του.
-Δεν φέρεται νορμάλ. -Όχι;
Ποτέ δεν είναι νευρικός.
Ποτέ δεν κουνιέται πέρα δώθε. Κι αν δείτε εδώ…
Ποτέ δεν φορτώνει και ξεφορτώνει απ' το γκαράζ.
Μάλιστα.
Συνήθως… Ρωτήστε κι εκείνους. Συνήθως είναι ήρεμος, πολύ μαζεμένος.
Δεν μιλάει.
Το γεγονός ότι δεν έβαζε γλώσσα μέσα του, λοιπόν, με βάζει σε υποψίες.
Ναι, μα έλα στη θέση του λίγο.
Συμφωνώ.
Ο καθένας θα ήταν νευρικός. Δεν ξέρεις τι να κάνεις.
Όλοι οι φίλοι σας έχουν συνομήλικα παιδιά;
Οπότε…
Είναι πολύ δύσκολο. Έχω εξαντλήσει κάθε πιθανότητα από φίλους.
Η Νίκι ήξερε περισσότερους, γιατί είναι γυναίκα, και…
Δεν μπορούμε να σκεφτούμε κάτι άλλο όσον αφορά τους φίλους.
-Θες την κάρτα μου; -Δώσ' τη μου.
Ορίστε.
Σ' αυτόν τον αριθμό υπάρχει πάντα κάποιος, οπότε…
Εντάξει, τέλεια.
Άσε στοιχεία επικοινωνίας και θα σε καλέσουν αμέσως.
-Ευχαριστώ. -Κι εγώ.
Έχω τρελαθεί απ' την αγωνία. Δεν ξέρω πού είναι. Δεν φέρεται έτσι.
Κάτι δεν πάει καλά.
Δεν ξέρω τι να κάνω.
Με διαλύει η σκέψη πως δεν είναι ασφαλείς.
14 ΑΥΓΟΥΣΤΟΥ
ΗΜΕΡΑ ΕΞΑΦΑΝΙΣΗΣ 2
-Αστυνόμος Γκούντμαν, τμήμα Φρέντρικ. -Ο Κρις Γουάτς είμαι.
Προσπαθούμε να εισάγουμε πληροφορίες για τη σύζυγο και τα παιδιά σας,
ώστε να εκδοθούν ειδοποιήσεις.
Ξέρετε ύψος, βάρος, χρώμα μαλλιών και ματιών της Μπέλα;
Το ύψος της είναι 106 εκατοστά.
Καλώς.
Το βάρος της είναι 18 κιλά.
Το χρώμα μαλλιών είναι καστανό, καθώς και το χρώμα ματιών.
Καλώς. Έχει ουλές, σημάδια, τατουάζ;
Όχι.
Καλώς. Και η Σελέστ τώρα.
Το ύψος της είναι 94 εκατοστά.
Δεκαέξι κιλά.
Ξανθά μαλλιά.
-Μάτια; -Καστανοπράσινα.
Καστανοπράσινα.
Και πάλι, καμία ουλή, σημάδι, τατουάζ;
-Όχι. -Καλώς.
Η Σανάν έχει ουλές, σημάδια ή τατουάζ;
Έχει μια ουλή στο μέτωπο, που διογκώνεται ανά καιρούς,
από εκείνο το τροχαίο πριν από χρόνια, αλλά δεν έχει τατουάζ.
Μάλιστα. Αν έχετε νέα, προφανώς, ενημερώστε μας το συντομότερο,
κι αν σκεφτείτε οτιδήποτε μπορεί να μας βοηθήσει.
-Εντάξει, σας ευχαριστώ πολύ. -Γεια σας.
Γεια σας.
Αστυφύλακας Γουέντ, απ' το τμήμα Φρέντρικ. Σας αφήσαμε ένα φυλλάδιο στην πόρτα.
Ναι.
-Την έχετε δει; -Θεέ μου, το είδα στο Facebook.
Στο Facebook; Καλώς.
-Μένει στην περιοχή; -Μάλιστα.
Θα έχω τον νου μου.
Οτιδήποτε διαφορετικό το τελευταίο διήμερο, τριήμερο ίσως;
Άγνωστα οχήματα, παράξενοι θόρυβοι, φώτα;
Είδα ένα ημιφορτηγάκι εδώ χθες, γι' αυτό νόμιζα πως ήρθατε τότε.
-Ίσως κάποια καταγγελία… -Μάλιστα.
Δεν το είχα ξαναδεί.
Τι είδους ημιφορτηγάκι;
Ήταν σχεδόν σ' ένα γκρι μεταλλικό.
-Μη με ρωτάτε για μοντέλα. -Καλώς.
Ή χρονιά. Μα ήταν αργά το απόγευμα.
Ο μπαμπάς έχει ένα πελώριο ημιφορτηγάκι κι είναι γκρίζο.
-Μα αυτό ήταν μικρότερο. -Μάλιστα.
Μικρότερο.
Κρις, θέλουμε να βγουν όλοι απ' το σπίτι.
Κυρίως για να μην μπερδευτούν οι σκύλοι με τόσες μυρωδιές.
Μπορείτε να αφήσετε την κάμερά σας εκεί.
Θα τη φέρω έξω. Μη δημιουργώ πρόβλημα. Γιατί η μυρωδιά μου έχει… Ναι.
Έχει κι επάνω όροφο; Με τις κρεβατοκάμαρες.
Ίσως είμαι παλαιών αρχών, αλλά
το σπίτι μού φαίνεται υπερβολικά αψεγάδιαστο για φυσιολογικό.
Είναι απίστευτα καθαρό.
Μου λες το πλήρες όνομά σου;
Κρις Γουάτς.
Πιστεύεις πως απλώς έφυγε;
Βασικά, αυτήν τη στιγμή δεν θέλω να κάνω καμία εικασία.
Ελπίζω να είναι σε κάποιο ασφαλές μέρος, μαζί με τα παιδιά.
Αν μπορεί απλώς να έφυγε; Δεν ξέρω.
Αν, όμως, τις κρατά κάποιος και δεν είναι ασφαλείς, τις θέλω πίσω αμέσως.
Ίσως είναι σκληρή ερώτηση, αλλά…
καβγαδίσατε προτού φύγει;
Δεν ήταν καβγάς. Μια φορτισμένη κουβέντα. Δεν θα πω κάτι περισσότερο, αλλά είναι…
Τις θέλω πίσω.
Η αστυνομία δεν έχει ιδιαίτερες πληροφορίες.
Γνωρίζουμε ότι η γειτονιά της Σανάν Γουάτς
και των δύο κοριτσιών της
είναι το τελευταίο μέρος όπου εθεάθησαν.
-Να κλείσω; -Μάλλον.
-Κάποια προτίμηση; -Δεν με νοιάζει.
Για πάμε, λοιπόν.
ΚΟΙΝΟΤΙΚΟ ΔΙΚΑΣΤΗΡΙΟ ΑΣΤΥΝΟΜΙΚΟ ΤΜΗΜΑ
Είναι δύσκολο να το συζητάς.
Ανέφερες κάποια σκληρή συζήτηση που κάνατε οι δυο σας για τον γάμο σας;
Μπορείς να μου πεις λεπτομέρειες για τη συζήτηση;
Της μίλησα για τα συναισθήματά μου, πώς ένιωθα.
Για τη μεταξύ μας κατάσταση επί έξι εβδομάδες,
επειδή ήταν στη Β. Καρολίνα κι εγώ πήγα μόνο την τελευταία.
Η απόσταση, όμως, και η συνειδητοποίηση του ποιος είσαι…
Ο καλύτερος τρόπος να ανακαλύψεις τον εαυτό σου είναι να μείνεις χώρια.
Συμφωνώ.
Όταν ήμασταν μαζί, νιώθαμε πως υπήρχε μια φλόγα.
Ξέρω ότι είναι κάπως κλισέ, μα δεν υπήρχε πια η φλόγα.
Και γι' αυτό φορτίστηκα τόσο πολύ.
Μάλιστα.
-Φορτίστηκες κι εσύ; -Εννοείται. Πλάνταξα στο κλάμα.
Τώρα που σκέφτεσαι εκείνη τη συζήτηση, συνδέεις τα γεγονότα
με την ταραχή και τα κλάματα και την εξαφάνισή της με τα παιδιά τώρα;
Αναρωτιέμαι αν το προκάλεσα εγώ.
Μήπως την έκανα να νιώσει πως έπρεπε να φύγει;
Μπορεί να έκατσε και να το σκέφτηκε.
"Πρέπει όντως να μείνω εδώ; Αν δεν μ' αγαπάει, ίσως πρέπει να φύγω".
ΕΠΤΑ ΕΒΔΟΜΑΔΕΣ ΝΩΡΙΤΕΡΑ
ΤΟ ΤΑΞΙΔΙ ΣΤΗ ΒΟΡΕΙΑ ΚΑΡΟΛΙΝΑ 2018 ΞΕΚΙΝΑ!
ΣιΣι!
Από δω. Ελάτε.
Θα δείτε το αεροπλάνο;
Η Μπέλα, η ΣιΣι, ο μπαμπάς κι εγώ πάμε στη Βόρεια Καρολίνα για έξι εβδομάδες.
Θα δούμε τις οικογένειές μας, φίλους και όλα τα υπόλοιπα.
Κι ο Κρις θα έρθει στα τέλη Ιουλίου.
Κάποτε θα έρθει μαζί μας για όλο το διάστημα.
Απογειωνόμαστε.
ΒΟΡΕΙΑ ΚΑΡΟΛΙΝΑ
Ποιος ήρθε;
Γεια σας!
Γεια σου, γιαγιάκα!
Προσέξτε!
Θεούλη μου!
Να ζήσεις και χρόνια πολλά
Μεγάλη να γίνεις με άσπρα μαλλιά
ΣΑΝΤΙ ΡΖΟΥΤΣΕΚ - ΜΗΤΕΡΑ ΤΗΣ ΣΑΝΑΝ
Να ζήσεις, αγαπημένη μας γιαγιάκα
Χρόνια πολλά
Και χρόνια πολλά!
Τέλεια!
Γεια σου.
-Γεια. -Η Νικόλ;
-Θα βγούμε… Ναι. -Γεια σου.
Πράκτορας Ζέτνερ, Γραφείο Ερευνών Κολοράντο.
Μάλιστα.
Ήσασταν πολύ καλές φίλες με τη Σανάν.
Κάναμε πολλή παρέα, έχουμε συνομήλικα παιδιά.
Σου είπε ποτέ κάτι η Σανάν για τη σχέση τους;
Ήταν η δεύτερη ή τρίτη βδομάδα.
Ήταν στη Βόρεια Καρολίνα. Τσακώθηκε με τη μαμά του Κρις.
Πήγε επίσκεψη στο σπίτι της μαμάς του
και η γιαγιά, Σίντι, νομίζω τη λένε,
πήρε παγωτό με όλα τα υλικά στα οποία έχει αλλεργία η ΣιΣι.
Η Σανάν είπε στη Σίντι, λοιπόν,
να μη δώσει στη ΣιΣι, ότι δεν κάνει να φάει.
ΝΑ ΠΑΡΕΙΣ ΤΟΝ ΜΠΑΜΠΑ ΣΟΥ ΚΑΙ ΝΑ ΤΟΥ ΠΕΙΣ
ΟΤΙ ΘΥΜΩΣΕΣ ΠΟΥ Η ΜΑΜΑ ΣΟΥ
ΕΒΑΛΕ ΣΕ ΚΙΝΔΥΝΟ ΤΗΝ ΚΟΡΗ ΣΟΥ ΣΗΜΕΡΑ.
ΘΑ ΤΟΝ ΠΑΡΩ ΝΑ ΤΟΥ ΠΩ ΤΗ ΓΝΩΜΗ ΜΟΥ.
ΔΕΝ ΛΕΕΙ ΚΑΘΟΛΟΥ, ΓΙΑΤΙ ΑΦΟΡΑ ΤΑ ΠΑΙΔΙΑ.
ΘΑ ΤΟ ΤΑΚΤΟΠΟΙΗΣΩ.
Ήξερα πως η Σανάν και η μαμά του, η Σίντι, τσακώθηκαν ξανά.
ΜΑΡΚ ΤΖΕΪΜΙΣΟΝ - ΚΟΛΛΗΤΟΣ ΚΡΙΣ
Η Σίντι ήξερε πως η ΣιΣι είχε κάποια αλλεργία σε τροφές,
και η Σανάν μπήκε στο σαλόνι και της έβαλε τις φωνές,
λέγοντας ότι θέλει να σκοτώσει το μωρό της, λόγω της αλλεργίας,
και η Σίντι είπε πως δεν ήξερε.
Έγινε άγριος καβγάς και τελικά πέταξε τη Σανάν έξω.
ΤΡΙΤΑ ΓΕΝΕΘΛΙΑ ΣΕΛΕΣΤ
Σβήνεις τα φώτα;
Τσακώθηκαν, και η Σανάν γύρισε στο πατρικό της.
Απ' όσο ξέρω, δεν ξαναπήγε στους γονείς του.
Μα όσο ήταν εκεί, γιόρτασαν τα γενέθλια της ΣιΣι και οι γονείς του δεν πήγαν.
Να ζήσεις και χρόνια πολλά
Να ζήσεις, ΣιΣι
Και χρόνια πολλά
ΠΩΣ ΠΗΓΕ ΤΟ ΠΑΡΤΙ ΤΗΣ ΔΕΣΠΟΙΝΙΔΑΣ ΣΙΣΙ;
ΤΕΛΕΙΑ. ΑΦΑΝΤΑ ΤΑ ΠΕΘΕΡΙΚΑ.
ΔΕΝ ΘΕΛΩ ΝΑ ΤΟΥΣ ΞΑΝΑΔΩ ΣΤΑ ΜΑΤΙΑ ΜΟΥ.
Έγινε μια φάση, όπου είχε πάρει ένα παγωτό που δεν έπρεπε να φάει η ΣιΣι,
και η Σανάν έφτασε στο σημείο να πει ότι δεν θα ξαναπάνε στο σπίτι τα παιδιά.
Και γι' αυτό έγινε εκείνη η φάση.
Στενοχωρήθηκα. Ήθελα οι γονείς μου να βλέπουν τα εγγονάκια τους.
-"Χαζά μαϊμουδάκια". -Στο κρεβάτι πηδούν!
Από μικρή, και στο λύκειο,
αν με πλήγωνες δεν μιλούσα, δεν μ' άρεσαν οι αντιπαραθέσεις.
Δεν ήμουν των αντιπαραθέσεων.
Πάντα ζούσα για τους άλλους, μέχρι πρόσφατα.
Τώρα ζω για μένα, για την οικογένειά μου, για τα παιδιά μου. Ζω για εκείνα.
Το ένστικτό σου λέει ότι
η Σανάν πήρε τα παιδιά κι έφυγε ή ότι τους άρπαξαν;
Στην αρχή, πραγματικά πίστευα πως ήταν σε κάποιο φιλικό σπίτι.
-Για να ξεθυμάνει. -Να ηρεμήσει.
Ναι. Μετά τα σημερινά, όμως, με την επέλαση τόσων αυτοκινήτων,
με τόσα περιπολικά, ειδησεογραφικά βαν, σκύλους…
αρχίζω να πιστεύω πλέον πως κάποιος την άρπαξε.
-Μάλιστα. -Μα αυτό είναι…
Αν την άρπαξε κάποιος, πρέπει να τον γνώριζε,
διότι δεν υπάρχει κανένα ίχνος πάλης ή κάτι σπασμένο.
Κι αυτό με φρικάρει.
ΠΕΝΤΕ ΕΒΔΟΜΑΔΕΣ ΝΩΡΙΤΕΡΑ
ΚΛΗΣΗ ΚΡΙΣ FACETIME
ΜΗ ΔΙΑΘΕΣΙΜΟΣ
ΔΕΝ ΕΙΔΑ ΤΙΣ ΚΛΗΣΕΙΣ ΚΑΙ ΛΥΠΑΜΑΙ ΠΟΥ ΤΙΣ ΕΧΑΣΑ.
ΛΥΠΑΜΑΙ ΠΑΡΑ ΠΟΛΥ. ΧΤΥΠΗΣΕ ΣΤΟ ΚΙΝΗΤΟ ΤΗΣ ΔΟΥΛΕΙΑΣ.
ΔΕΝ ΜΕ ΝΟΙΑΖΕΙ ΠΟΥ "ΔΕΝ ΕΙΔΕΣ" ΤΙΣ ΚΛΗΣΕΙΣ ΜΟΥ.
ΝΑ ΤΣΑΚΙΣΤΕΙΣ ΝΑ ΤΗΛΕΦΩΝΗΣΕΙΣ ΣΤΑ ΠΑΙΔΙΑ ΣΟΥ ΟΤΑΝ ΞΥΠΝΗΣΕΙΣ.
ΔΕΝ ΕΧΕΙΣ ΤΗΛΕΦΩΝΗΣΕΙ ΟΥΤΕ ΜΙΑ ΦΟΡΑ ΕΣΥ ΑΠΟ ΤΟΤΕ ΠΟΥ ΕΧΟΥΜΕ ΕΡΘΕΙ ΕΔΩ.
ΤΟ ΞΕΡΩ, ΚΑΙ ΘΑ ΤΗΛΕΦΩΝΩ ΣΤΑ ΚΟΡΙΤΣΙΑ ΑΜΕΣΩΣ ΜΟΛΙΣ ΞΥΠΝΑΩ ΣΤΟ ΕΞΗΣ.
ΧΙΛΙΑ ΣΥΓΓΝΩΜΗ. ΝΙΩΘΩ ΚΟΠΑΝΟΣ, ΕΛΠΙΖΩ ΝΑ ΕΙΣΤΕ ΚΑΛΑ.
ΠΕΡΙΜΕΝΑ ΝΑ ΣΟΥ ΛΕΙΠΟΥΜΕ.
ΠΡΟΦΑΝΩΣ ΟΧΙ, ΟΜΩΣ.
ΚΑΙ ΒΕΒΑΙΑ ΜΟΥ ΛΕΙΠΕΤΕ! ΜΟΥ ΛΕΙΠΕΤΕ ΤΡΕΛΑ!
Μου έστειλε μήνυμα ότι ήταν άσχημα τα πράγματα κι ότι δεν ήξερε τι έκανε
ή τι γινόταν με τον Κρις, και πίστευε πως έφταιγαν οι γονείς του.
Ότι η μόνη φορά που είχε φερθεί έτσι ο Κρις ήταν μετά τον γάμο.
"Θα σε αγαπώ".
"Και θα στέκομαι στο πλευρό σου".
-"Σε όλη μας τη ζωή". -Σε όλη μας τη ζωή.
Επειδή δεν πήγαν στον γάμο οι γονείς του.
Δεν τη συμπαθούσαν, δηλαδή;
Όχι, δεν τη συμπαθούν οι γονείς του.
Φίλα τη σύζυγό σου.
-Ξέρεις τον λόγο; -Γίνεται λίγο αυταρχική.
Με την καλή έννοια, όμως.
Την πείραζα και της έλεγα πόσο αυταρχική είναι.
Μα σε πίεζε να κάνεις καλά πράγματα, σου έδινε κίνητρο. Δεν ήταν…
σκύλα αυταρχική.
Η μαμά μου δεν τη θεωρούσε επαρκή.
Γιατί έγινε αυτό στον γάμο;
Η μαμά μου έφταιγε.
Και βασικά, η αδελφή μου. Απλώς δεν τη συμπαθούσαν.
Θεωρούσαν πως η Σανάν με είχε πάρει από κοντά τους και με πήγε στο Κολοράντο.
Σίγουρα εγώ είμαι η κυρίαρχη στη σχέση.
Εκείνος είναι πολύ γλυκός, πολύ ήρεμος.
Εγώ είμαι η τσιτωμένη στη σχέση.
Ήρθε ο Άι Βασίλης, αλλά τα παιδιά σάλταραν.
Πού είναι το κινητό σου;
-Στο γκαράζ. -Το ήθελα.
Πάντα έλεγα πως έχω περισσότερη υπομονή με τα παιδιά.
Ισχύει και με τον άντρα μου αυτό.
Είναι τόσο υπέροχος που με ανέχεται τόσα χρόνια!
Κάτσε, Άγιε Βασίλη.
Θα φέρω τα παιδιά.
-Είσαι ο Άι Βασίλης; -Ναι.
Πού είναι το κινητό;
-Πάνω στο αμάξι σου, στο γκαράζ. -Το ήθελα για φωτογραφίες, στάσου.
Πρέπει να φέρω το κινητό. Είναι δύσκολο με τον έναν γονιό.
Θέλω το κινητό για να βγάλω φωτογραφίες. Περιμένετε.
…γκαραζόπορτα.
Έχω άντρα ιδιοφυΐα.
Δεν ακούει.
Πιστεύεις πως ήρθε κοντά με κάποιο άτομο η γυναίκα σου;
Αν όντως το έκανε, πρέπει να το έκρυβε πολύ καλά.
Γιατί εγώ δεν είχα την παραμικρή ιδέα. Όχι, δεν είχα την παραμικρή υποψία.
Ούτε ένας άντρας; Ή γυναίκα.
Αν ίσχυε κάτι τέτοιο, δεν είχα καμία υποψία.
Αν πράγματι συνέβαινε…
δεν ήταν καν…
Δεν το γνώριζα.
-Ας μιλήσουμε για σένα. -Εντάξει.
Βλέπω φωτογραφίες σου μερικά χρόνια πριν και σε βλέπω και μπροστά μου τώρα.
-Μάλιστα. -Έχτισες σώμα.
Ναι.
Όταν ο άντρας αρχίζει να απατά ή θέλει να απατήσει, γίνεται αυτό.
Μίλα μου γι' αυτό.
Δεν απατούσα τη γυναίκα μου.
-Από τα 111 κιλά έφτασα… -Ήσουν 111;
-Ήμουν 111 κιλά. -Φοβερός έγινες.
Ευχαριστώ. Τώρα είμαι στα 83 περίπου.
Και φαντάζομαι πως ίσως σε ενέπνευσε κάποια κοπέλα;
Όχι. Ποτέ δεν έχω απατήσει τη γυναίκα μου.
Καλώς. Ξέρεις ότι πρέπει να βρούμε την άκρη.
-Το ξέρεις αυτό. -Ναι.
Καλώς.
-Θα έκανες το τεστ της αλήθειας; -Φυσικά.
Εντάξει.
Με λένε Κρις Γουάτς.
Δίνω διάλεξη περί επιδείνωσης σχέσης και επανόρθωσης.
Όταν είσαι σε μια σχέση, κάνεις τρεις ερωτήσεις.
"Επιθυμώ να τη συνεχίσω;
Έχω ηθική υποχρέωση να παραμείνω στη σχέση;"
Ή "Μου είναι απαραίτητο να παραμείνω στη σχέση;"
Ενίοτε αυτό οφείλεται στα παιδιά.
Ενίοτε, όταν έχεις παιδιά, και η σχέση σου καταρρέει,
ένα παιδί ίσως την επιδιορθώσει.
Όταν κάποιος δεν είναι πιστός στον σύντροφό του,
το ζεύγος συνειδητοποιεί πως η σχέση δεν είναι βιώσιμη.
Σταδιακό θα ήταν αν γνωρίζατε κάποιον στην εργασία
ή αν έχει προκύψει μια νέα φιλία, και…
συνειδητοποιείς πως ίσως εκείνη η σχέση έχει περισσότερες δυνατότητες.
Anadarko, ομιλεί ο Λουκ.
Γεια σου, Λουκ. Πράκτορας Λι από το Γραφείο Ερευνών Κολοράντο.
Είσαι ο προϊστάμενος του Κρις;
Ναι, ο άμεσος προϊστάμενός του.
Γνωρίζεις καθόλου αν έχει κάποια ερωμένη
ή αν πίστευε πως η γυναίκα του είχε εραστή;
Ποτέ δεν μου είπε κάτι που θα μ' έκανε να το σκεφτώ αυτό.
Δεν είπε κάτι τέτοιο για τον ίδιο ή τη γυναίκα του.
Εντάξει. Μπορείς να μου περιγράψεις το πρωί της Δευτέρας;
Πού θα πήγαινε για να εργαστεί;
Ήταν στο λεγόμενο Ράντσο Σέρβι.
-"Σέρβι" το είπες; -Ναι.
-Καλώς. -Έχουμε πολλές πετρελαιοπηγές εκεί.
Αρκετοί υφιστάμενοί μου ήταν εκεί μαζί του σχεδόν όλη την ημέρα.
Σε ανησυχεί κάτι για εκείνον;
Όχι, εκτός απ' όλο αυτό που περνάει τώρα.
15 ΑΥΓΟΥΣΤΟΥ
ΗΜΕΡΑ ΕΞΑΦΑΝΙΣΗΣ 3
Κάτσε εδώ, Κρις.
-Εδώ; -Ναι, το ξέρω.
Θα σου εξηγήσω σε λίγο τι είναι, αλλά μην ανησυχείς.
Δεν είναι συνδεδεμένο με κάτι ακόμη. Δεν θα σε τινάξει!
Δεν το έχω ξανακάνει αυτό.
Πολλοί δεν έχουν κάνει τεστ πολυγράφου. Δεν είναι κάτι σύνηθες.
Θα τα πιάσουμε από την αρχή, σαν να τα διηγείσαι σε κάποιον.
Σ' έναν φίλο, με τον οποίο δεν έχεις μιλήσει από τότε που έγιναν αυτά,
και πρέπει να πεις όλες τις λεπτομέρειες των γεγονότων.
Την ξύπνησα όταν ετοιμάστηκα
και συζητήσαμε για…
την πώληση του σπιτιού και περί χωρισμού.
Σε κατηγόρησε για κάτι;
Όπως κάθε γυναίκα, είπε "Υπάρχει άλλη;"
Λέω "Όχι, δεν υπάρχει καμία άλλη. Εγώ σου κάνω την κουβέντα.
Δεν είναι ότι μπήκε κάποια στη ζωή μου και με πήρε από σένα.
Εγώ είμαι αυτός που σου μιλά".
Καλώς.
Θέλω να είσαι βέβαιος για το γεγονός ότι δεν εμπλεκόσουν στην εξαφάνιση.
Αυτό θα μάθουμε σήμερα.
Και, προφανώς, ελπίζω να ξέρεις
πως αν είχες κάποια εμπλοκή στην εξαφάνισή τους,
θα ήταν μεγάλη ανοησία εκ μέρους σου να κάνεις το τεστ.
-Ακριβώς. -Έτσι; Θα ήταν μεγάλη χαζομάρα.
Δεν θα έπρεπε να κάθεσαι εδώ αυτήν τη στιγμή,
αν εμπλεκόσουν στην εξαφάνιση της Σανάν και των κοριτσιών, εντάξει;
Μοιράζουμε φυλλάδια για μια εξαφάνιση.
Εντάξει.
Αν τις δείτε, τις γνωρίζετε
ή αν έχετε κάμερες στο σπίτι, που ίσως κατέγραψαν κάτι…
-Τι μπέρδεμα. -Ναι.
-Πιστεύουν πως είναι εδώ; -Δεν ξέρουμε.
Δεν ξέρω τίποτα, οπότε…
Μια αγνοούμενη μητέρα με τα παιδάκια της. Τη γνωρίζετε;
Καλέστε μας σ' αυτόν τον αριθμό αν μάθετε κάτι.
Η αστυνομία ερευνά μια μικρή πόλη με ένα μεγάλο μυστήριο.
Η εξαφάνιση μιας εγκύου και των δύο παιδιών της έχει συγκλονίσει τη χώρα.
Η αστυνομία του Φρέντρικ κάνει μια εμφανέστατη προσπάθεια
να μαθευτεί η υπόθεση της Σανάν.
Είπαν "Προφανώς, θα ψάξουμε παντού. Δεν θέλουμε να αποκλείσουμε τίποτα".
Οι γείτονες το χαρακτηρίζουν τρομακτικό.
Θέλουν απαντήσεις, μα αυτήν τη στιγμή έχουμε μόνο πολλές ερωτήσεις.
Ανησυχώ πολύ και, Σανάν,
αν με ακούς ή αν είσαι εκεί έξω, σε παρακαλώ, ενημέρωσε ότι είσαι καλά.
Το ωραιότερο είναι ότι μόνο ένας άνθρωπος εδώ μέσα γνωρίζει την αλήθεια,
και σε πέντε λεπτά περίπου θα γίνουμε δύο.
Αυτό είναι το πιο ωραίο. Και θα το ανακοινώσω και έξω μετά.
-Εντάξει; -Ναι.
Το τεστ ξεκινά. Μείνε ακίνητος.
Αναφορικά με την εξαφάνιση της Σανάν, θα απαντήσεις αληθώς;
Ναι.
-Ονομάζεσαι Κρίστοφερ; -Ναι.
-Προκάλεσες την εξαφάνιση της Σανάν; -Όχι.
Ψεύδεσαι για την τελευταία φορά που την είδες;
Όχι.
Θέλω την αναπνοή σου φυσιολογική. Είναι πολύ ακαθόριστη ως τώρα.
-Συγγνώμη. -Δεν πειράζει.
Μερικές φορές νιώθω πως δεν αναπνέω αρκετά και…
-Κάπως έτσι. Δεν θέλω να είναι έτσι. -Ναι.
Πριν από το 2018, είπες ποτέ κάτι από θυμό σε αγαπημένο πρόσωπο;
Ναι. Όχι.
-Ξέρεις πού είναι τώρα η Σανάν; -Όχι.
Προκάλεσες ο ίδιος την εξαφάνισή της;
Όχι.
Ψεύδεσαι για την τελευταία φορά που την είδες;
Όχι.
Λοιπόν, πώς ένιωσες;
Το ίδιο καθ' όλη τη διάρκεια;
Νομίζω πως ναι.
Μπράβο σου.
-Δύσκολο να χαλαρώσεις. -Καταλαβαίνω.
ΤΟ ΤΑΞΙΔΙ ΣΤΗ ΒΚ 2018 ΑΡΧΙΖΕΙ!
Είμαι στη Βόρεια Καρολίνα, για όσους βλέπετε.
Ρίξτε στον θείο Φράνκι!
Πάνω του!
Η Σανάν με τα παιδιά πήγαν στους δικούς μου στη Β. Καρολίνα
και, προφανώς, και στη δικούς της.
Είχαν καιρό να δουν τα παιδιά.
Κι εγώ έμεινα εδώ, δούλευα, γυμναζόμουν
και κρατούσα το σπίτι.
-Να δω, ΣιΣι; -Δώσε και στην Μπέλα.
Να δω τον βάτραχο.
ΑΥΤΟ ΤΟ ΤΑΞΙΔΙ ΕΛΕΙΠΕ ΑΠ' ΤΗ ΣΧΕΣΗ ΜΑΣ!
ΕΙΝΑΙ ΜΟΝΟΔΡΟΜΑ ΣΥΝΑΙΣΘΗΜΑΤΑ ΚΑΙ ΑΙΣΘΗΜΑΤΑ.
ΔΕΝ ΜΠΟΡΩ ΝΑ ΞΑΝΑΓΥΡΙΣΩ ΕΤΣΙ.
ΘΕΛΩ ΝΑ ΤΑ ΒΡΟΥΜΕ ΚΑΠΟΥ ΣΤΗ ΜΕΣΗ.
ΔΕΝ ΘΑ ΞΑΝΑΓΥΡΙΣΕΙΣ ΕΤΣΙ, ΤΟ ΥΠΟΣΧΟΜΑΙ!
Σ' ΑΓΑΠΩ ΠΑΡΑ ΠΟΛΥ, ΟΜΟΡΦΗ.
ΚΙ ΕΓΩ Σ' ΑΓΑΠΩ. ΔΕΝ ΕΙΝΑΙ ΜΟΝΟ ΤΟ ΧΘΕΣΙΝΟ ΒΡΑΔΥ.
ΚΟΙΤΟΥΣΑ ΤΟ ΚΙΝΗΤΟ ΜΟΥ ΟΛΗ ΤΗ ΝΥΧΤΑ ΚΑΙ ΔΕΝ ΕΙΧΑ ΚΑΜΙΑ ΑΠΑΝΤΗΣΗ ΑΠΟ ΣΕΝΑ.
ΜΑ ΣΟΒΑΡΑ ΤΩΡΑ;
ΕΙΜΑΣΤΕ ΜΑΖΙ ΟΚΤΩ ΧΡΟΝΙΑ ΚΑΙ ΕΧΟΥΜΕ 2,5 ΠΑΙΔΙΑ ΜΑΖΙ.
Δεν την πετυχαίνει.
Είναι του στιλ "Σ' εμένα γαβγίζεις;"
Ο μπαμπάκας μου είναι ήρωας
Με βοηθά να μεγαλώνω γερή
Μου διαβάζει βιβλία
Μου δένει τα παπούτσια
Είσαι ένας ήρωας αληθινός
Πετούσα στις 31 Ιουλίου.
Πήγα για μία εβδομάδα, για να γυρίσουμε μαζί.
ΜΠΗΚΑ ΣΤΟ ΑΕΡΟΠΛΑΝΟ. Σ' ΑΓΑΠΩ, ΑΓΑΠΗ.
ΠΕΣ ΜΟΥ ΠΟΤΕ ΘΑ ΚΑΤΕΒΕΙΣ ΤΗ ΣΚΑΛΑ ΓΙΑ ΝΑ ΒΙΝΤΕΟΣΚΟΠΗΣΩ ΤΑ ΚΟΡΙΤΣΙΑ.
Μπαμπάκα!
ΒΟΡΕΙΑ ΚΑΡΟΛΙΝΑ
Δεν μπορώ να τρέξω.
Τώρα θα σας πάρω αγκαλιά. Ελάτε δω.
Ελάτε δω, μικρούλες!
Μπαμπάκα!
Ήσουν στο αεροπλάνο.
-Στο αεροπλάνο; -Ναι.
Το ξέρω.
-Μπήκες στο αεροπλάνο; -Ναι.
-Αλήθεια; -Ναι, μπήκα.
ΜΙΡΤΛ ΜΠΙΤΣ, Β.Κ.
Γεια σας. Τα κορίτσια ήρθαν πρώτη φορά στην παραλία.
Πατήστε στην άμμο, κορίτσια.
Δείτε εκεί.
Σ' αρέσει η άμμος, ΣιΣι;
Ναι; Θες να πας στον ναυαγοσώστη;
Όχι ακόμη, Μπέλα.
ΣιΣι, έλα εδώ.
Μπέλα, έλα δω πρώτα. Πάμε να βρούμε ένα σημείο να κάτσουμε.
Όχι!
ΜΕ ΦΙΛΗΣΕ ΜΙΑ ΦΟΡΑ ΑΠΟ ΤΟΤΕ ΠΟΥ ΗΡΘΕ.
ΣΤΟ ΑΕΡΟΔΡΟΜΙΟ.
ΤΟΝ ΦΙΛΗΣΑ ΚΑΙ ΔΕΝ ΜΟΥ ΧΟΥΦΤΩΣΕ ΤΟΝ ΠΙΣΙΝΟ, ΟΥΤΕ ΑΓΚΑΛΙΑ, ΟΥΤΕ ΤΙΠΟΤΑ.
ΘΕΛΩ ΝΑ ΚΛΑΙΩ.
ΠΕΣ ΤΟΥ ΠΩΣ ΝΙΩΘΕΙΣ.
ΕΙΠΕ ΠΩΣ ΔΕΝ ΤΡΕΧΕΙ ΤΙΠΟΤΑ.
ΠΕΝΤΕ ΕΒΔΟΜΑΔΕΣ ΜΑΚΡΙΑ ΜΟΥ ΚΙ ΟΥΤΕ ΝΑ ΜΕ ΑΓΓΙΞΕΙ.
ΘΕΛΩ ΜΟΝΟ ΝΑ ΚΛΑΙΩ.
Κρις, γύρνα τη να τη φωτογραφίσω.
Γύρνα τη λίγο προς τα δω.
Μπράβο, Μπι!
ΣιΣι, άσε τον παππού να σε βοηθήσει!
Έτσι, ΣιΣι.
ΞΑΠΛΩΣΑΝ ΤΑ ΠΑΙΔΙΑ. ΕΚΑΝΑ ΒΡΑΔΙΝΟ ΝΤΟΥΣ (ΣΗΜΑΙΝΕΙ ΠΩΣ ΘΕΛΩ ΣΕΞ ΚΑΙ ΤΟ ΞΕΡΕΙ).
ΕΙΝΑΙ ΕΔΩ ΚΑΙ ΚΑΝΕΙ ΤΗΝ ΠΡΟΚΛΗΣΗ ΜΕ ΤΙΣ ΚΑΜΨΕΙΣ,
ΑΝΤΙ ΝΑ ΣΥΖΗΤΗΣΟΥΜΕ ΟΤΙΔΗΠΟΤΕ Ή ΝΑ ΜΕ ΠΗΔΗΞΕΙ.
ΚΑΘΟΜΑΙ ΕΔΩ ΚΑΙ ΚΛΑΙΩ ΣΙΩΠΗΛΑ.
ΠΟΤΕ ΔΕΝ ΤΟ ΕΧΕΙ ΚΑΝΕΙ ΑΥΤΟ. ΠΕΝΤΕΜΙΣΙ ΕΒΔΟΜΑΔΕΣ ΧΩΡΙΣ ΣΕΞ.
ΕΚΤΟΣ ΑΝ ΤΟ ΕΒΡΙΣΚΕ ΑΠΟ ΑΛΛΟΥ.
ΟΧΙ, ΦΙΛΕΝΑΔΑ, ΜΗ ΣΚΕΦΤΕΣΑΙ ΕΤΣΙ.
ΙΣΧΥΡΙΖΕΤΑΙ ΠΩΣ ΔΕΝ ΣΥΜΒΑΙΝΕΙ ΚΑΤΙ ΚΙ ΟΤΙ ΔΕΝ ΕΧΕΙ ΚΑΜΙΑ ΣΧΕΣΗ Μ' ΕΜΑΣ.
ΜΑ ΠΟΤΕ ΞΑΝΑ
ΔΕΝ Μ' ΕΧΕΙ ΓΕΙΩΣΕΙ ΕΤΣΙ.
Έφερα τον Γκράχαμ για να συζητήσουμε για τα αποτελέσματα, εντάξει;
Ήταν σαφέστατο ότι δεν ήσουν ειλικρινής στο τεστ, νομίζω πως το ξέρεις ήδη.
-Δεν πέρασες το τεστ. -Εντάξει.
Τώρα, λοιπόν, πρέπει να συζητήσουμε τι ακριβώς συνέβη
και νιώθω πως είσαι έτοιμος να το κάνεις.
Δεν σας είπα ψέματα στο τεστ, το ορκίζομαι.
-Κρις. -Δεν…
Σταμάτα πια.
-Ήρθε η ώρα. -Εγώ…
Σταμάτα, πάρε μια βαθιά ανάσα.
Θέλω να πάρεις μια βαθιά ανάσα τώρα.
Δικαίως ανακατεύεται το στομάχι σου.
Όταν κάποιος κρατά πράγματα μέσα του, αρρωσταίνει σωματικά.
Φαίνεται στο πρόσωπό σου.
Το κατάλαβα απ' τη στιγμή που μπήκες μέσα ότι θες να μιλήσεις και να τελειώνει αυτό.
Και το κατανοώ, γιατί ήξερες ότι εφόσον κάθισες εκεί, δεν θα περνούσες το τεστ.
Ήξερες ότι θα το ανακάλυπτα, διότι σου το είπα,
παρόλα αυτά παρέμεινες, γνωρίζοντας ότι στο τέλος θα έλεγες
"Ξέρεις κάτι; Θέλω να το βγάλω από μέσα μου. Θέλω να σας πω τι συνέβη".
Δεν είμαστε εδώ για να παίξουμε μαζί σου. Θέλουμε μόνο να μάθουμε τι συνέβη.
Θα μας πεις απ' την αρχή τι έγινε;
Όσα σας είπα… Δεν είπα ψέματα στο τεστ.
Δεν ξέρω τι να σας πω αυτήν τη στιγμή. Εγώ δεν…
Κρις, δεν τίθεται θέμα επιλογής πλέον.
Δεν πέρασες το τεστ. Γνωρίζω ότι είπες ψέματα.
Γι' αυτό δεν τίθεται τέτοιο θέμα πλέον. Το θέμα είναι τι συνέβη στη Σανάν…
στην Μπέλα και στη Σελέστ.
Αυτό είναι το θέμα πλέον.
-Εντάξει. -Ας συζητήσουμε γι' αυτό, λοιπόν.
ΣιΣι, με κάνεις πιο λυπημένη, γιατί μου λείπει ο θείος Φράνκι.
Μου λείπει.
Πάμε στον Φράνκι;
-Τι έπαθες, μωρό μου; -Μου λείπει ο θείος!
-Σου λείπει ο θείος; -Ναι.
Πού πάει το αμάξι;
Στο αεροπλάνο!
Λάθος δρόμο πήρες, Μπέλα.
Πλάκα θα είχε αυτό.
Γύρνα το βαλιτσάκι σου για πιο εύκολα. Από δω. Σήκωσέ το.
ΚΟΛΟΡΑΝΤΟ
Μου έλειψες, Ντίτερ!
Αγαπώ τον Ντίτερ μου.
ΚΑΤΙ ΑΛΛΑΞΕ ΤΙΣ ΤΕΛΕΥΤΑΙΕΣ ΠΕΝΤΕ ΕΒΔΟΜΑΔΕΣ.
ΑΥΤΟ ΕΙΝΑΙ ΣΙΓΟΥΡΟ.
ΜΑ ΤΟΥΛΑΧΙΣΤΟΝ ΛΕΕΙ ΟΤΙ ΘΕΛΕΙ ΝΑ ΤΟ ΔΙΟΡΘΩΣΕΙ.
ΕΙΜΑΙ ΠΟΛΥ ΜΠΕΡΔΕΜΕΝΗ.
ΤΙ ΚΑΝΕΙ ΕΚΕΙΝΟΣ;
ΚΑΝΕΙ ΝΤΟΥΣ.
ΕΓΩ ΜΟΛΙΣ ΒΓΗΚΑ. ΕΙΜΑΙ ΠΟΛΥ ΞΑΝΑΜΜΕΝΗ. ΚΑΙ ΜΙΛΟΥΣΕ ΠΕΡΙΣΣΟΤΕΡΟ ΣΤΟΝ ΓΥΡΙΣΜΟ.
ΑΚΟΜΗ ΚΙ ΑΝ ΜΕ ΜΙΣΕΙ, ΤΟ ΣΕΞ ΕΙΝΑΙ ΣΕΞ.
ΜΕΙΝΕ ΓΥΜΝΗ ΚΑΙ ΠΑΜΕ ΔΥΝΑΤΑ!
ΛΟΙΠΟΝ, ΒΓΑΙΝΕΙ. Σ' ΑΓΑΠΩ. ΠΡΟΣΕΥΧΗΣΟΥ ΝΑ ΚΑΝΩ ΣΕΞ ΑΠΟΨΕ.
Σ' ΑΓΑΠΩ. ΔΩΣ' ΤΟΥ ΝΑ ΚΑΤΑΛΑΒΕΙ.
ΒΑΣΙΚΑ… ΜΕ ΑΠΕΡΡΙΨΕ.
ΕΚΛΑΙΓΑ ΜΕ ΛΥΓΜΟΥΣ ΜΙΑ ΩΡΑ. ΑΚΟΜΗ ΤΡΕΜΩ.
ΠΗΓΑ ΚΑΙ ΤΟΝ ΞΥΠΝΗΣΑ ΤΟΝ ΑΧΡΗΣΤΟ ΚΑΙ ΤΟΝ ΡΩΤΗΣΑ
ΜΕ ΠΟΙΑ ΚΟΙΜΑΤΑΙ.
ΑΡΝΗΘΗΚΕ ΤΑ ΠΑΝΤΑ ΚΑΙ ΜΟΥ ΕΙΠΕ "ΟΧΙ ΤΩΡΑ".
ΔΕΝ ΦΤΑΙΕΙ "Η ΕΛΛΕΙΨΗ ΕΠΙΚΟΙΝΩΝΙΑΣ"
ΤΙ ΔΙΑΟΛΟ ΤΟΥ ΦΤΑΙΕΙ;
ΟΙ ΓΟΝΕΙΣ ΤΟΥ.
ΜΟΝΟ ΑΥΤΟ; ΟΙ ΓΟΝΕΙΣ ΤΟΥ;
ΕΙΝΑΙ ΤΟ ΜΟΝΟ ΠΟΥ ΣΥΝΕΒΗ ΑΥΤΟΝ ΤΟΝ ΜΗΝΑ.
Σήμερα είναι 15 Αυγούστου 2018. Μιλάω με τη Νικόλ Κέσιντζερ.
Ασχολούμαστε πολλά άτομα, και θα συνεχίσουμε μέχρι να λυθεί.
Εκείνος δεν ξέρει ότι σας μιλάω. Κανείς δεν ξέρει.
Τον θεωρώ πολύ καλό παιδί
και ανησυχώ για τη γυναίκα του και τα παιδιά του.
Εκτιμούμε οποιαδήποτε σκέψη.
Γνώρισα τον Κρις στη δουλειά,
περίπου στις αρχές Ιουνίου.
Και με ενημέρωσε ότι είχε δύο κόρες.
Επίσης, μου είπε ότι βρισκόταν σε διαδικασία χωρισμού από τη σύζυγό του
κι έτσι άρχισαν όλα.
Εντάξει. Και η σχέση σας εξελίχθηκε σε κάτι παραπάνω;
Ναι.
Είσαι απίστευτα σέξι!
Σ' ευχαριστώ πολύ που ήρθες μαζί μου, Κρίστοφερ.
Περνάω υπέροχα.
Σημαίνεις πολλά για μένα.
Και χαίρομαι που περνάς τέλεια. Μου έχει κοπεί τελείως η ανάσα!
Κάτι που ήθελα να σας πω είναι ότι
ανακάλυψα ότι είναι 15 μηνών έγκυος.
Δεν το ήξερα αυτό. Το έμαθα απ' τα κανάλια.
Και με ανησυχεί πολύ το γεγονός ότι δεν βρίσκουν τη γυναίκα και τα παιδιά της.
Δεν είναι σωστό αυτό.
Με τρομάζει και ανησυχώ για όλους τους.
Ήρθε η ώρα της αλήθειας, Κρις.
Μην το τραβήξεις άλλο, σε παρακαλώ.
Δεν προσπαθώ να τραβήξω τίποτα.
Θέλω να γυρίσουν.
Μα ξέρεις ότι δεν θα γυρίσουν.
Το ξέρεις αυτό.
Στο πίσω μέρος του μυαλού μου ελπίζω να ξαναγυρίσουν.
-Μα ξέρεις πως δεν θα γυρίσουν. -Ελπίζω να ξαναγυρίσουν.
Δεν μπορούμε να καταλάβουμε…
γιατί υπάρχουν δύο Κρις.
Οπότε πρέπει να το συζητήσουμε.
Την απάτησα.
Το ξέρω.
Τις πέντε εβδομάδες που ήμουν μόνος, ήμουν μαζί της ως επί το πλείστον.
Είναι υπέροχος άνθρωπος. Ήξερε πως ήμουν παντρεμένος.
Της είπα ότι είχαμε προβλήματα.
Της είπα ότι στο τέλος θα χωρίζαμε, μόλις καταλάβαινα ποιο ήταν το θέμα.
Δεν ήξερα τι θα γινόταν.
Την είδα, μου έκοψε την ανάσα και…
δεν πίστευα ποτέ πως θα συνέβαινε κάτι τέτοιο.
Δεν είμαι υπερήφανος γι' αυτό. Η Σανάν με κατηγόρησε, το αρνήθηκα.
Δεν της έκανα κακό.
Την απάτησα, την πλήγωσα συναισθηματικά.
Έχουμε την εξής πρόκληση.
Ξέραμε για τη Νίκι, οπότε δεν χρειαζόταν να σε ρωτήσουμε στο τεστ.
Δεν θεωρώ πως αυτή η κοπέλα έκανε κάτι για να βλάψει κάποιον.
-Μην την ανακατέψουμε. -Εντάξει.
Πάμε στη γυναίκα και τις κόρες σου.
Αυτές είναι οι κορούλες σου.
Και δεν έχω δει ούτε ένα δάκρυ.
Μην το βλέπετε ότι δεν αγαπώ τα παιδιά μου ή τη γυναίκα μου.
Εξήγησέ μου. Κλαις που αφήνεις τη γυναίκα σου.
Ναι.
Μα δεν κλαις που αγνοούνται οι δυο κορούλες σου;
Ελπίζω να είναι ακόμη κάπου.
Μα δεν τις έχεις. Δεν τους διαβάζεις παραμύθια το βράδυ.
-Το ξέρω. -Δεν τους πας βραδινά σνακ.
-Τις αγαπώ μέχρι θανάτου. -Δείξ' το μας, τότε.
-Κρις, τους έκανε κάτι η Σανάν; -Όχι. Δεν ξέρω.
-Σοβαρολογώ. -Δεν έχω ιδέα.
Θα το ήξερες, γιατί δεν βγήκαν απ' το σπίτι.
Τους έκανε κάτι η Σανάν κι ένιωσες πως έπρεπε να κάνεις κάτι στη Σανάν;
Οι γυναίκες είναι παλαβές.
Μπορώ να μιλήσω στον μπαμπά μου;
Εννοείται. Θες να τον φέρουμε εδώ;
Δεν μπορώ να του μιλήσω. Μόλις πέταξε στην άλλη άκρη της χώρας.
Δεν μπορώ…
Αν φέρουμε τον μπαμπά σου εδώ, θα του πεις τι έγινε;
Μπορώ να πάω εγώ εκεί;
Είμαι εδώ μέσα πέντε έξι ώρες και…
Εννοείται. Αξίζει μια απάντηση.
Είναι ο καλύτερός σου φίλος.
Κρις, θα σου δώσουμε όσο χρόνο χρειάζεσαι, έτσι;
-Εντάξει. -Θα μας αφήσετε εδώ;
-Ναι. -Εντάξει.
ΡΟΝΙ ΓΟΥΑΤΣ - ΠΑΤΕΡΑΣ ΤΟΥ ΚΡΙΣ
-Δεν θα το πω σε κανέναν. -Το ξέρω.
Τι γίνεται εδώ;
Τα έκανα θάλασσα στο τεστ πολυγράφου.
Απέτυχα.
-Απέτυχες; -Ναι, λόγω…
Υπερβολικού συναισθήματος;
Δεν είναι καν δίκαιο.
Δεν θα μ' αφήσουν να φύγω.
-Υπάρχει λόγος να μην το κάνουν; -Το συζητάμε.
Ξέρουν ότι είχα ερωμένη.
Ξέρουν.
Το ομολόγησα.
Θέλεις να μου πεις κάτι άλλο; Τι συμβαίνει ή τι έγινε;
Ή οτιδήποτε μπορείς να σκεφτείς;
Όταν…
κάναμε εκείνη τη συζήτηση εκείνο το πρωί.
Ήταν φορτισμένη και…
της μίλησα για χωρισμό κι όλα αυτά.
-Δεν θέλω να την προστατεύσω. -Τι;
Δεν θέλω να την προστατεύσω.
Να την προστατεύσεις;
Δεν ξέρω τι άλλο να πω.
Ξέρεις τι έγινε;
Τι;
-Τους έκανε κακό; -Ναι.
Και τη σκότωσα.
Τι πράγμα;
-Της έκανα κακό. -Της έκανες κακό;
Άρχισε να κάνει κακό στα παιδιά;
Βοήθα με, Κρις. Τι έγινε;
Εκείνη…
-Εκείνη… -Τι;
-Τα έσκασε. -Τα έσκασε;
Ή τα στραγγάλισε;
Τα σκότωσε;
Ήταν… μελανιασμένες.
Και τις δυο; Τις έπνιξε και τις δυο;
Φρίκαρα κι έκανα το ίδιο σ' εκείνη.
Θεέ μου.
Δηλαδή, σκότωσε τη ΣιΣι και την Μπέλα; Τις έπνιξε;
Κι έχασες τα λογικά σου κι έπνιξες εκείνη.
Απλώς…
Οργή. Δεν είχα…
Θεέ και Κύριε, αγόρι μου.
Βρίσκομαι ζωντανά έξω από την κατοικία του Κρις και της Σανάν Γουάτς
και πίσω μου βλέπετε την αστυνομία
να συλλέγει τεκμήρια από το εσωτερικό.
Ήρθαν να πάρουν τον σκύλο.
Να τον πιάσω πρώτα.
Η αστυνομία πήρε ένα ημιφορτηγάκι που ήταν σταθμευμένο δυο σπίτια παρακάτω.
Δεν γνωρίζαμε ότι σχετίζεται, μα το πήραν κι αυτό.
Και μόλις βγήκαν με τον σκύλο της οικογένειας σ' ένα κλουβί.
Εισήλθαν στην κατοικία με σακούλες τεκμηρίων.
-Τι πράγμα; -Πες τους.
Είσαι καλά;
Σίγουρα;
Το έκανες το δύσκολο.
Μένει μόνο να μας πεις πού είναι.
Να τις πάρεις απ' το κρύο.
Χάθηκαν. Τίποτα δεν θα τις ξαναφέρει πίσω.
Πού είναι;
Στο πρώτο μέρος που πήγα εκείνη τη μέρα.
Πού τις έβαλες εκεί; Κρις, είναι πολύ σημαντικό αυτό.
-Δεν ήξερα τι άλλο να κάνω. -Πες μου πού είναι τα παιδιά. Το ξέρω.
Δεν ήξερα τι άλλο να κάνω. Φοβόμουν τόσο πολύ.
Το ξέρω.
Θα μας δείξεις;
Τι θα γίνει;
Θα τις πάρουμε από κει.
Πέθαναν, μα παραμένουν μωρά σου. Είσαι ακόμη ο μπαμπάς τους.
-Δεν θες να είναι εκεί. -Δεν θέλω να είναι εκεί!
Ούτε θες να τις βρει κάποιος άλλος εκεί. Πίστεψέ με, δεν το θες.
Μας δίνεις λίγο χρόνο να το κανονίσουμε; Μπορείς να το κάνεις αυτό;
Ρόνι, θα μείνεις μαζί του;
Απλώς δεν ξέρω καν αν με πιστεύουν.
Είναι θαμμένες κάπου ή…
Η Σανάν ναι.
Και τα μωρά;
Αυτό με ανησυχεί. Είναι σε μια δεξαμενή πετρελαίου.
Δεν ήξερα τι άλλο να κάνω.
Σε παρακαλώ, Θεέ μου…
συγχώρα με.
Νομίζουμε πως έχουμε μια φωτογραφία. Το Σέρβι 319 είναι;
Σου λέει κάτι αυτό; Τι είναι αυτό;
Αυτό είναι το Σέρβι 319.
Καλώς.
Πού περίπου…
είναι η Σανάν και τα κορίτσια;
Είναι παλιά η φωτογραφία;
-Σημερινή. -Σημερινή;
Η Σανάν εδώ.
Εντάξει για τη Σανάν. Τα κορίτσια πού είναι;
Εδώ είναι.
Μέσα στις δεξαμενές;
Είναι…
Έχει ένα καπάκι από πάνω κι οι δεξαμενές έχουν έξι μέτρα βάθος.
Βρέθηκε ένα σεντόνι εδώ κάτω.
Από πού είναι;
Μ' αυτό ήταν τυλιγμένη η Σανάν.
Συμφωνείς να ανακοινώσουμε ότι σκότωσε τα παιδιά.
Δεν τα πείραξα εγώ.
Δεν σε πειράζει να μαθευτεί ότι…
Ναι, γιατί δεν τα πείραξα εγώ.
Φαίνεται ότι…
απέκτησες νέα ζωή
κι ο μόνος τρόπος να την έχεις ήταν να απαλλαγείς απ' την παλιά.
Και πιστεύω ότι σκότωσες τα κορίτσια προτού γυρίσει η μαμά τους
και μετά τη Σανάν.
Όχι, όχι…
Δεν βγάζει νόημα. Δεν εξηγείται.
Άρα, είτε είσαι ένα τέρας…
"Θέλω αυτήν τη νέα, σέξι φιλενάδα,
οπότε θα τους σκοτώσω όλους κι ελπίζω να πάνε όλα καλά".
Θεωρώ πως είμαστε πολύ κοντά στην αλήθεια, αλλά δεν την ξέρουμε όλη ακόμη.
-Αν δεν είσαι αυτό το τέρας… -Δεν είμαι τέρας.
Δεν…
σκότωσα τα μωρά μου.
Εντάξει.
ΤΡΕΙΣ ΗΜΕΡΕΣ ΠΡΙΝ ΑΠΟ ΤΟΥΣ ΦΟΝΟΥΣ
Στις 10 Αυγούστου, η Σανάν πήγε στην Αριζόνα μαζί με τη Νικόλ.
Και κράτησα τα παιδιά Παρασκευή, Σάββατο και Κυριακή.
-Πόσο καιρό τη γνωρίζεις; -Τρία τέσσερα χρόνια.
Είχατε κάποιο συνέδριο το Σαββατοκύριακο;
Είχαμε εκπαίδευση στην Αριζόνα, από υψηλόβαθμα στελέχη της εταιρείας.
Μάλιστα.
Την παρέλαβες απ' το σπίτι της.
-Περίμενε στη βεράντα. -Αλήθεια; Εντάξει.
Πήγαμε στο αεροδρόμιο.
-Θυμάσαι τι ώρα πέρασες; -Γύρω στις 4:30.
Το πρωί; Εντάξει.
ΜΟΥ ΛΕΙΠΕΙΣ ΚΑΙ Σ' ΑΓΑΠΩ ΠΑΡΑ ΠΟΛΥ!
ΑΚΟΜΗ ΕΙΜΑΙ ΣΟΚΑΡΙΣΜΕΝΗ ΠΟΥ ΘΑ ΑΠΟΚΤΗΣΟΥΜΕ ΕΝΑ ΑΓΟΡΑΚΙ!
ΕΙΜΑΙ ΚΑΤΕΝΘΟΥΣΙΑΣΜΕΝΗ ΚΑΙ ΕΥΤΥΧΙΣΜΕΝΗ!
Σ' ΕΥΧΑΡΙΣΤΩ ΠΟΥ ΜΕ ΑΦΗΣΕΣ ΝΑ ΣΕ ΠΑΡΩ ΑΓΚΑΛΙΑ ΤΟ ΠΡΩΙ. ΕΝΙΩΣΑ ΟΜΟΡΦΑ!
ΤΟ ΓΡΑΜΜΑ ΣΟΥ ΕΙΝΑΙ ΣΤΟΝ ΠΑΓΚΟ ΤΗΣ ΚΟΥΖΙΝΑΣ.
ΠΟΛΥΑΓΑΠΗΜΕΝΕ ΜΟΥ ΚΡΙΣ!
ΜΟΥ ΛΕΙΠΕΙ ΝΑ Σ' ΑΓΚΑΛΙΑΖΩ!
ΜΟΥ ΕΛΕΙΨΕ ΝΑ ΣΕ ΒΛΕΠΩ ΝΑ ΓΕΛΑΣ ΚΑΙ ΝΑ ΠΑΙΖΕΙΣ ΜΕ ΤΑ ΠΑΙΔΙΑ.
ΜΟΥ ΕΛΕΙΨΕ ΝΑ ΣΕ ΒΛΕΠΩ, ΝΑ ΣΕ ΜΥΡΙΖΩ.
ΘΑ ΦΕΡΘΩ ΠΟΛΙΤΙΣΜΕΝΑ ΚΑΙ ΘΑ ΤΑ ΒΡΩ ΜΕ ΤΗ ΜΑΜΑ ΣΟΥ.
ΠΑΝΤΑ ΘΑ ΠΑΛΕΥΩ ΓΙΑ ΤΟΝ ΓΑΜΟ ΜΑΣ ΚΑΙ ΓΙΑ ΣΕΝΑ!
ΓΙΑ ΠΑΝΤΑ ΚΑΙ ΠΑΝΤΟΤΙΝΑ. Σ' ΑΓΑΠΩ ΠΑΝΤΑ, ΣΑΝΑΝ.
Κρις, σήκω όρθιος.
Θέλω να κοιτάξεις σ' εκείνο τον τοίχο.
Κοίτα προς τα εκεί.
Σήκωσε τα χέρια.
Το τελευταίο δεκάλεπτο έχουμε επιβεβαιώσει πως ο σύζυγος της Σανάν
και πατέρας των δύο παιδιών της, Κρις Γουάτς, έχει ομολογήσει.
Γείτονες εδώ, κάποιοι είναι ακόμη έξω. Όλοι ανάστατοι.
Τους θλίβει αυτή η φρικιαστική είδηση, αν πράγματι ισχύει.
Μπορείτε να σταθείτε στην μπάρα;
Κοιτάξτε εδώ. Κύριε, έχετε κάτι επάνω σας;
ΗΜΕΡΑ 4
Έχουμε καταφέρει να ανακτήσουμε πλέον
μία σορό, η οποία είμαστε βέβαιοι πως πρόκειται για τη Σανάν Γουάτς.
Είμαστε σχεδόν βέβαιοι πως γνωρίζουμε πού βρίσκονται οι σοροί των παιδιών
και είναι σε εξέλιξη προσπάθειες ανάκτησης.
Είναι κυριολεκτικά η χειρότερη δυνατή κατάληξη που μπορούσαμε να φανταστούμε.
Σας ευχαριστώ που ήρθατε στην αγρυπνία με τα κεριά.
Για τις προσευχές.
Τις εκτιμούμε βαθύτατα.
Και συνεχίστε να προσεύχεστε για εμάς.
ΔΥΟ ΗΜΕΡΕΣ ΠΡΙΝ ΑΠΟ ΤΟΥΣ ΦΟΝΟΥΣ
ΚΑΛΗΜΕΡΑ, ΜΩΡΟ ΜΟΥ! ΕΧΟΥΝ ΞΥΠΝΗΣΕΙ ΤΑ ΠΑΙΔΙΑ;
ΚΑΛΗΜΕΡΑ. ΒΛΕΠΟΥΝ ΚΑΡΤΟΥΝ ΣΤΟ ΚΡΕΒΑΤΙ.
ΜΙΛΗΣΕΣ ΜΕ ΤΗΝ ΜΠΕΛΑ ΓΙΑ ΤΟ ΑΝ ΘΑ ΚΑΝΟΥΜΕ ΑΓΟΡΙ;
ΟΧΙ ΑΚΟΜΗ.
ΛΕΕΙ ΠΩΣ ΟΤΑΝ ΒΓΕΙ ΤΟ ΜΩΡΟ ΘΑ ΠΡΟΣΠΟΙΕΙΤΑΙ ΟΤΙ ΕΙΝΑΙ ΚΟΡΙΤΣΙ.
OMG! ΤΗΝ ΑΓΑΠΩ.
Αναφέρεις…
τα παιδιά
κι ότι εκείνος έχει, κάτι που σε κάνει να νιώθεις άβολα,
επειδή θα ήθελες να κάνεις δικά σου.
Βάλε μου ένα πλαίσιο.
Είναι σωστό έτσι όπως το λέω;
Υποθέτω, αλλά δεν του είπα ποτέ κάτι τέτοιο, όμως.
Αυτό θέλω να μάθω. Του είπες ποτέ οτιδήποτε για…
-Πότε για… -Ότι τα παιδιά του θα ήταν πρόβλημα;
-Ότι θα ήταν πρόβλημα η γυναίκα του; -Ποτέ.
Νομίζω πως σοκαρίστηκα όσο κι όλος ο υπόλοιπος κόσμος.
Όλη η υπόθεση.
Είπε τόσα πολλά ψέματα.
Τα ξανασκέφτομαι όλα κι ήταν ψέματα.
Πραγματικά πίστευα πως έφυγε εκείνη. Έλεγα…
"Στα τσακίδια. Θα ξαναγυρίσει σύντομα.
Μια χαρά θα 'ναι. Άσ' τη να ηρεμήσει. Όλα θα πάνε καλά".
Καταλαβαίνετε; Μ' είχε πείσει εκείνος ότι απλώς ήταν ταραγμένη, και μετά…
Εντάξει, ας πάμε παρακάτω.
Συναντιόσασταν στο σπίτι σου; Πηγαίνατε σε εστιατόρια;
Βγαίνατε έξω;
Ήρθε στο σπίτι μου, και το περασμένο Σάββατο πήγαμε στο…
Πώς το έλεγαν εκείνο το μπαρ που πηγαίναμε; Το Λέιζι Ντογκ.
Έκλεισε μπέιμπι σίτερ εκείνο το βράδυ.
Ο Κρις είπε ότι πήγε σε ματς των Ρόκις το Σαββατόβραδο.
Έκλεισε μπέιμπι σίτερ.
Και η Σανάν είδε στις χρεώσεις τους ότι βγήκε για φαγητό,
όχι πως ήταν περίεργο, αλλά έδωσε 60 δολάρια.
-Θυμάσαι πού; -Στο Λέιζι Ντογκ, στο Γουεστμίνστερ.
-Είναι μπαρ και γκριλ. -Θα έκατσε πολύ για να δώσει 65 δολ.
Ναι, αυτό λέγαμε κι εμείς.
Έκλεισαν το τηλέφωνο, λοιπόν, και γυρίσαμε.
Ήταν θυμωμένη κι αναρωτιόταν πού χάλασε τόσα λεφτά.
"Σε φαγητό; Δεν ξέρω". Βρήκε το μενού.
Εκείνος είπε ότι πήρε σολομό και μπίρα, 30 δολ.
"Τα υπόλοιπα 40 δολάρια;"
Έψαξε τις κινήσεις του λογαριασμού για να δει τι άλλες χρεώσεις είχε όσο έλειπε.
Πήγαμε απ' το σπίτι μου και μετά έπρεπε να φύγει.
Θυμάσαι τι ώρα έφυγε;
Είπε, θυμάμαι, ότι θα αργούσε αν γυρνούσε στις δέκα.
Νομίζω πως έχω ένα γραπτό μήνυμα που μου έστειλε απ' το σπίτι του πια.
Θυμάμαι ότι του απάντησα "Σφαίρα έφτασες".
Και λέει "Σταμάτησα και στο βενζινάδικο να πάρω λεφτά για την μπέιμπι σίτερ".
Γύρισε στις 10:30, κι αυτό την παραξένεψε, γιατί ήταν πολύ μετά το φαγητό.
Και ξέρει πότε γύρισε, την ειδοποιούσε το σύστημα ασφαλείας.
Ο κατηγορούμενος για τους φόνους της εγκύου συζύγου και των δύο παιδιών του
επιστρέφει στο δικαστήριο,
αλλά στην ένορκη κατάθεσή του, λέει ότι δεν σκότωσε εκείνος τα παιδιά.
Ήλπιζα πως θα είχες τα κότσια σήμερα
να πεις "Ξέρετε κάτι; Έγινε αυτό".
Δεν έχω καμία αμφιβολία. Η αδελφή μου ποτέ δεν θα έβλαπτε τα παιδιά της.
Τα αγαπούσε τα παιδιά της. Όσο τίποτα άλλο στον κόσμο.
Ο Γουάτς έμαθε ότι κινδύνευε με ισόβια χωρίς τη δυνατότητα αναστολής
ή με θάνατο.
Ρωτάτε πότε θα ληφθεί η απόφαση περί θανατικής ποινής.
Δεν αναμένεται πολύ σύντομα.
Λέγονται πάρα πολλά στο διαδίκτυο,
σε δεκάδες ομάδες του Facebook,
μεταξύ των δεκάδων χιλιάδων μελών τους.
Όλοι αναλύουν σχολαστικά την παραμικρή αλληλεπίδραση ανάμεσα στο ζευγάρι.
Αναρωτιέμαι αν εκείνη ήθελε ποτέ την Μπέλα και τη ΣιΣι.
Είχε ανησυχητικές ιδέες περί μητρότητας.
Εκείνη που θα χαρακτήριζα ναρκισσίστρια είναι η Σανάν.
Εγώ πιστεύω πως εκείνη τον τρέλανε.
-Δεν τον έβαλε εκείνη να το κάνει αυτό! -Κι όμως.
Δεν ξέρουμε τι γινόταν στο σπίτι.
-Τον τρέλανε. -Μα γιατί κατηγορείς το θύμα;
Ήταν σκύλα!
Υπάρχει κόσμος που τον θεωρεί αθώο.
Και μέσω των σόσιαλ μίντια, οι συνωμοσιολόγοι
επιτίθενται ανηλεώς στην οικογένεια της Σανάν.
Ο πατέρας, Φρανκ Ρζούτσεκ, λέει πως η κόρη και τα εγγόνια του έχουν λοιδορηθεί,
ταπεινωθεί, δυσφημιστεί και χλευαστεί με τους πιο βάναυσους τρόπους.
Σας παρακαλώ, σταματήστε.
Συνεχίστε τις ζωές σας. Αφήστε τη δική μας.
ΠΑΡΑΜΟΝΕΣ ΤΩΝ ΦΟΝΩΝ
Ένα, δύο, τρία, τέσσερα, μπαμπάκα!
Πέντε!
Έξι.
ΔΕΝ ΞΕΚΙΝΑΕΙ ΚΑΒΓΑ, ΠΑΕΙ ΜΕ ΤΑ ΝΕΡΑ ΜΟΥ.
ΞΕΡΟΥΜΕ ΚΙ ΟΙ ΔΥΟ ΟΤΙ ΘΕΛΩ ΤΑ ΠΡΑΓΜΑΤΑ ΝΑ ΓΙΝΟΝΤΑΙ ΜΕ ΣΥΓΚΕΚΡΙΜΕΝΟ ΤΡΟΠΟ,
ΑΛΛΑ ΠΟΤΕ ΔΕΝ ΣΚΕΦΤΗΚΑ ΠΩΣ ΤΟΝ ΕΚΑΝΕ ΝΑ ΝΙΩΘΕΙ ΩΣ ΑΝΤΡΑ ΑΥΤΟ.
Του τηλεφώνησε απ' το αεροδρόμιο.
Μου άφησε τα πράγματά της και πήγε να τον πάρει.
Γύρισε ούτε σε πέντε λεπτά. Τη ρώτησα αν είναι καλά κι είπε όχι.
Είπε "Δεν έχουμε μιλήσει σχεδόν καθόλου όλο το διήμερο
και θέλει να γυμναστεί.
Άρχισε να γυμνάζεται όσο μιλούσαμε.
Και τον έκλεισα".
ΟΝΤΩΣ ΤΟΝ ΜΕΙΩΣΑ ΧΩΡΙΣ ΝΑ ΤΟ ΣΥΝΕΙΔΗΤΟΠΟΙΗΣΩ ΜΕ ΤΟΥΣ ΓΟΝΕΙΣ ΤΟΥ.
ΤΟΥ ΕΙΠΑ ΝΑ ΒΡΕΙ ΤΑ ΚΟΤΣΙΑ
ΚΑΙ ΝΑ ΠΡΟΣΤΑΤΕΨΕΙ ΤΗΝ ΟΙΚΟΓΕΝΕΙΑ ΤΟΥ.
ΑΓΑΠΗ ΜΟΥ, ΕΙΣΑΙ ΥΠΕΡΟΧΗ ΣΥΖΥΓΟΣ. ΔΕΝ ΦΤΑΙΣ.
ΥΠΕΡΑΣΠΙΖΕΣΑΙ ΤΗΝ ΟΙΚΟΓΕΝΕΙΑ ΣΟΥ.
ΤΟ ΞΕΡΕΙ! ΘΑ ΣΚΟΤΩΝΕ ΓΙΑ ΣΕΝΑ.
Σ' ΕΥΧΑΡΙΣΤΩ ΠΟΥ ΠΡΟΣΕΧΕΙΣ ΤΑ ΠΑΙΔΙΑ ΓΙΑ ΝΑ ΕΚΠΑΙΔΕΥΤΩ ΚΑΙ ΝΑ ΔΟΥΛΕΨΩ.
ΤΟ ΕΚΤΙΜΩ!
ΠΑΡΑΚΑΛΩ!
ΤΙ ΛΑΧΑΝΙΚΑ ΘΕΛΕΙΣ ΓΙΑ ΤΟ ΒΡΑΔΙΝΟ ΑΥΡΙΟ;
ΣΠΑΝΑΚΙ. ΚΑΙ ΤΑ ΦΑΣΟΛΑΚΙΑ ΚΑΛΑ ΕΙΝΑΙ.
ΕΝΤΑΞΕΙ, ΘΑ ΠΑΩ ΓΙΑ ΨΩΝΙΑ ΑΥΡΙΟ.
ΘΕΛΕΙΣ ΝΑ ΠΑΡΩ ΚΑΤΙ ΑΛΛΟ ΕΚΤΟΣ ΑΠΟ ΣΑΛΑΤΑ ΚΑΙ ΣΠΑΝΑΚΙ;
ΜΟΝΟ ΑΥΤΑ. ΑΠΟΓΕΙΩΘΗΚΑΤΕ Ή ΟΧΙ ΑΚΟΜΗ;
ΜΠΗΚΑΜΕ ΕΠΙΤΕΛΟΥΣ ΚΑΙ ΕΤΟΙΜΑΖΟΜΑΣΤΕ ΓΙΑ ΑΠΟΓΕΙΩΣΗ.
ΔΟΞΑ ΤΩ ΘΕΩ! ΠΡΟΣΕΥΧΗΣΟΥ ΝΑ ΕΧΩ ΚΑΛΗ ΠΤΗΣΗ!
Σ' ΑΓΑΠΩ.
ΓΑΜΩΤΟ. ΣΥΓΓΝΩΜΗ, ΞΕΡΑΘΗΚΑ ΣΤΟΝ ΚΑΝΑΠΕ. ΘΑ ΑΡΓΗΣΕΙΣ.
Την άφησα στο σπίτι γύρω στη 1:45.
Πήγα σπίτι και δεν ξαναμιλήσαμε το βράδυ.
ΤΡΕΙΣ ΜΗΝΕΣ ΜΕΤΑ ΑΠΟ ΤΟΥΣ ΦΟΝΟΥΣ
6 ΝΟΕΜΒΡΙΟΥ 2018 ΔΙΚΑΣΤΗΡΙΟ ΚΟΜΗΤΕΙΑΣ ΓΟΥΕΛΝΤ
Καλησπέρα σας.
Για όσους δεν βρεθήκατε στο δικαστήριο, θα συνοψίσω
τη φύση της διαδικασίας στην υπόθεση Πολιτεία εναντίον Κρίστοφερ Γουάτς.
Ο κος Γουάτς δήλωσε ένοχος για τις εννέα κατηγορίες.
ΕΙΣΑΓΓΕΛΕΑΣ
Περιλαμβάνεται ο φόνος εκ προμελέτης της Σανάν Γουάτς,
ο φόνος εκ προμελέτης της Μπέλα Γουάτς,
ο φόνος εκ προμελέτης της Σελέστ Γουάτς,
ο παράνομος τερματισμός κύησης του Νίκο Γουάτς
και τρεις κατηγορίες παράνομου χειρισμού σορού.
Βάσει της συμφωνίας του, δεν θα αντιμετωπίσει τη θανατική ποινή.
Η Σάντι μού το είπε πολύ ξεκάθαρα.
"Εκείνος επέλεξε να αφαιρέσει τις ζωές τους.
Εγώ δεν θα επιλέξω να αφαιρέσω τη δική του".
18 ΦΕΒΡΟΥΑΡΙΟΥ 2019
Τελευταία είπαμε πού ήταν τα κορίτσια.
Μα δεν μιλήσαμε για εκείνο το βράδυ.
Γύρισε γύρω στις 2:00 π.μ.
Είχα την αίσθηση πως ήξερε.
Αυτό που έκανα το Σάββατο ξεχείλισε το ποτήρι.
Που βγήκα με άλλη και χρέωσα τον τραπεζικό μας λογαριασμό.
Δεν προσπάθησα καν να το κρύψω.
Την ένιωσα να ξαπλώνει.
Άρχισε να με τρίβει και καταλήξαμε να κάνουμε σεξ.
Όταν ξύπνησα αργότερα εκείνο το πρωί,
βασικά της είπα πως δεν πίστευα ότι πήγαινε άλλο μεταξύ μας
κι εκείνη είπε "Τι έγινε; Το χθεσινό έφταιγε;"
Είπε "Το ήξερα πως υπήρχε άλλη".
Δεν μπορούσα να πω πως ναι, υπήρχε άλλη.
Και τότε είπε "Δεν πρόκειται να ξαναδείς τα παιδιά. Παράτα με".
Αν δεν είχα γνωρίσει τη Νίκι, θα πίστευα ότι δεν πάει άλλο η σχέση μας;
Πιθανώς όχι.
Και πότε γύρισε το πράγμα;
Της είπα ότι δεν την αγαπούσα πια. Τότε έγινε.
Τι έγινε;
Είπε να την αφήσω, την έπιασα απ' τον λαιμό.
Δεν θα πω ότι ένιωσα πως έπρεπε.
Ένιωσα πως ήταν ήδη στο μυαλό μου.
Θα το έκανα εκείνο το πρωί που ξύπνησα.
Δεν το ήλεγχα καθόλου. Γιατί δεν το ξεχνούσα;
Εκείνη τι έκανε;
Δεν αντιστεκόταν.
Μπήκε στο δωμάτιο η Μπέλα.
Τι είπε;
"Τι έχει η μανούλα;"
Είχε μαζί τη ροζ κουβερτούλα της.
Και πού ήταν η Σανάν τότε;
Βασικά, στο κρεβάτι, αλλά μπρούμυτα.
Έβαλα τη Σανάν στο σεντόνι, την κατέβασα κάτω.
Έφερα κοντά το αμάξι.
Δηλαδή, έβαλες τη Σανάν στο αμάξι
και μετά έβαλες και τα κορίτσια;
Ήταν πίσω μαζί τους, στο σεντόνι.
-Δηλαδή, ήταν και η Σανάν εκεί; -Στο δάπεδο.
Τι είπαν που ήταν στο δάπεδο η Σανάν;
"Είναι καλά η μανούλα;"
Τι τους είπες;
Ότι δεν έχει τίποτα.
Ενώ οδηγούσα προς τα κει,
εκείνες ήταν κάπως μισοκοιμισμένες,
κάπως αγκαλιασμένες.
Προσπαθώ να θυμηθώ εκείνη τη διαδρομή. Είναι γύρω στα 45 λεπτά με μία ώρα.
Κι είναι λες και…
Δεν θα μπορούσα να…
σώσω τις κόρες μου;
Γιατί το έκανα; Δεν ξέρω.
Μια ζωή ήθελα να γίνω μπαμπάς,
να έχω παιδιά, να μ' αγαπούν, όλα αυτά.
Απλώς δεν… Τίποτα δεν έβγαζε νόημα.
Τι έγινε όταν φτάσατε εκεί;
Πρώτη ήταν η ΣιΣι.
Της έβαλα την κουβέρτα στο κεφάλι.
Πάλεψε καθόλου;
Νομίζω.
Και τι έγινε η Μπέλα; Πες μου γι' αυτό.
Ρώτησε τι έπαθε η ΣιΣι.
Κάθε φορά που κλείνω τα μάτια μου, τη βλέπω να λέει "Μπαμπάκα, όχι".
Το ακούω κάθε μέρα.
Αφού απέρριψε τα πτώματα, έκανε διάφορα τηλεφωνήματα.
Το ένα στο σχολείο, όπου τους είπε ότι θα φύγουν τα κορίτσια.
Επικοινώνησε με μεσίτη για την πώληση του σπιτιού του.
Κι έστειλε μήνυμα στην ερωμένη για το μέλλον.
Όλα αυτά, όμως, δεν απαντούν στο "γιατί;"
Αν ήταν ευτυχισμένος
και ήθελε μια νέα αρχή, πάρε διαζύγιο!
Δεν ξεκληρίζεις την οικογένειά σου και την πετάς σαν σκουπίδια.
Γιατί ο Νίκο, η Σελέστ, η Μπέλα και η Σανάν έπρεπε να χάσουν τις ζωές τους
για να πάρει αυτό που ήθελε;
Κε πρόεδρε, θα μιλήσει η Σάντι Ρζούτσεκ.
Σας ευχαριστώ γι' αυτήν τη στιγμή.
Σε αγαπήσαμε σαν γιο, σ' εμπιστευτήκαμε.
ΜΗΤΕΡΑ ΤΗΣ ΣΑΝΑΝ
Η πιστή σύζυγός σου σ' εμπιστεύτηκε.
Τα παιδιά σου σε λάτρευαν κι επίσης σε εμπιστεύονταν.
Η κόρη σου, Μπέλα Μαρί, έλεγε υπερήφανα ένα τραγούδι.
Δεν ξέρω αν το είδες. Το "Μπαμπάκα, Είσαι ο Ήρωάς μου".
Δεν έχω ιδέα…
με ποιο δικαίωμα αφαίρεσες τις ζωές τους.
Ξέρω, όμως…
ότι ο Θεός κι οι άγγελοί του ήταν εκεί,
για να τις πάνε στον παράδεισο.
Ευχαριστώ, κε πρόεδρε.
Δηλώστε το όνομά σας.
Είμαι η Σίντι Γουάτς.
Ακόμη πασχίζω να καταλάβω πώς και γιατί συνέβη αυτή η τραγωδία.
Ίσως κάποιοι δυσκολεύονται να καταλάβουν πώς μπορώ να βρίσκομαι εδώ
υπό αυτές τις συνθήκες και να σας λέω ότι είμαστε συντετριμμένοι.
Παρότι δεν μπορούμε να διανοηθούμε τι μπορεί να οδήγησε σε αυτό,
σ' αγαπάμε.
Και σε συγχωρούμε, γιε μου.
Κύριε Γουάτς, όπως διευκρίνισα, δικαιούστε να κάνετε μια δήλωση,
αν το επιλέξετε.
-Θέλετε να δηλώσετε κάτι; -Όχι.
Είναι ίσως το πιο απάνθρωπο
και βάναυσο έγκλημα που έχω δικάσει,
από τις χιλιάδες υποθέσεις που έχω δει.
Και οτιδήποτε λιγότερο από την ανώτατη ποινή
θα υποτιμούσε τη σοβαρότητα του αδικήματος.
Θα ζητήσω από τους βοηθούς σερίφη να θέσουν υπό κράτηση τον κατηγορούμενο,
ώστε να εκτίσει ισόβια κάθειρξη στο σωφρονιστικό κατάστημα.
Δραματική αντιπαράθεση σήμερα,
με την καταδίκη του άντρα σε τρις ισόβια
για τους φόνους της εγκύου συζύγου και των δύο παιδιών του
σε μια σοκαριστική υπόθεση.
Η κόρη μου, παρότι ήταν έγκυος, είναι μαχήτρια.
Επιμένω ότι το έκανε ενώ κοιμόταν.
ΦΡΑΝΚ ΠΑΤΕΡΑΣ - ΣΑΝΑΝ ΡΖΟΥΤΣΕΚ
Αλλιώς, αυτός δεν θα ήταν όπως είναι,
αν ήταν ξύπνια.
Μπορώ να σας πω μετά βεβαιότητας
ότι προσπάθησε να κατηγορήσει ψευδώς τη Σανάν, αδίκως,
και έχει αποκατασταθεί ένα κατάφωρο ψέμα.
Τα φώτα έπεσαν εκεί που πρέπει, σ' εκείνον.
Γεια σου, Στέισι, είμαι η Νικόλ, και τηλεφωνώ επειδή ανησυχώ για μια φίλη.
-Σκοτ. -Πώς πάει;
Λείπουν οι κουβέρτες τους.
-Το κινητό της είναι εδώ. -Είναι καίριο.
12:00 Μ.Μ. ΘΑ ΜΟΥ ΤΗΛΕΦΩΝΗΣΕΙΣ;
1:19 Μ.Μ. ΕΡΧΟΜΑΙ. ΜΑΚΑΡΙ ΝΑ ΕΙΣΑΙ ΕΚΕΙ.
1:19 Μ.Μ. ΠΟΥ ΕΙΣΑΙ;
Άφησε τη βέρα της;
Δεν φέρεται νορμάλ.
Όχι;
Είναι και έγκυος.
Σανάν, Μπέλα, Σελέστ, αν μ' ακούτε, γυρίστε πίσω.
Θέλω να σας ξαναδώ. Το σπίτι δεν είναι πλήρες χωρίς εσάς εδώ.
Μπορώ να πω ότι έχω κάνει τα πάντα στην καρδιά και στην ψυχή μου
για να βελτιώσω τη ζωή της οικογένειάς μου
και για να της προσφέρω αυτό που αξίζει.
Όλο χαζά κάνετε. Φύγαμε για σχολείο.
Αγαπώ το σχολείο!
Εξαιτίας των προβλημάτων με την υγεία μου, επειδή αρρώστησα τόσο βαριά,
τον εμπιστεύτηκα.
Εκείνος με ήξερε μόνο τότε.
Με ήξερε στα χειρότερά μου.
Και με αποδέχτηκε.
Δεν είναι δεδομένο το αύριο, τίποτα δεν είναι δεδομένο.
Θεούλη μου!
Μα θα μπορέσουμε να απολαύσουμε τα παιδιά μας και κάθε τρελή στιγμή.
-Σας αγαπώ. -Μια αγκαλίτσα στο μωρό!
Αγκαλίτσα;
Ώρες ώρες επικρατεί χαμός, αλλά τα αγαπώ.
ΣΤΗΝ ΑΜΕΡΙΚΗ, ΚΑΘΗΜΕΡΙΝΑ,
ΤΡΕΙΣ ΓΥΝΑΙΚΕΣ ΔΟΛΟΦΟΝΟΥΝΤΑΙ ΑΠΟ ΤΟΝ ΝΥΝ Ή ΤΟΝ ΠΡΩΗΝ ΣΥΝΤΡΟΦΟ ΤΟΥΣ.
ΟΙ ΓΟΝΕΙΣ ΠΟΥ ΔΟΛΟΦΟΝΟΥΝ ΤΑ ΠΑΙΔΙΑ ΤΟΥΣ ΚΑΙ ΤΟΝ ΣΥΝΤΡΟΦΟ ΣΥΝΗΘΩΣ ΕΙΝΑΙ ΑΝΤΡΕΣ.
ΑΥΤΟ ΤΟ ΕΓΚΛΗΜΑ ΕΙΝΑΙ ΣΧΕΔΟΝ ΠΑΝΤΑ
ΠΡΟΜΕΛΕΤΗΜΕΝΟ.
ΕΥΧΑΡΙΣΤΟΥΜΕ ΤΗΝ ΟΙΚΟΓΕΝΕΙΑ ΡΖΟΥΤΣΕΚ
Υποτιτλισμός: Εύα Τανταλίδου